title: Lesitiini

text: Lesitiini on muun muassa elimistön solujen ainesosa. Ihmisen elimistössä lesitiini säätelee rasvojen kulkua elimistössä ja toimii välttämättömien prostaglandiinien lähtöaineena. Se on myös veren rasvoja kuljettavien lipoproteiinien ja jokaisen solun solukalvon tärkeä rakennusosa. Ihmisen elimistö saa tarvitsemansa lesitiinin ravinnosta mutta tuottaa sitä myös itse.


title: Lesitiini

text: Teollisesti soijasta valmistettuna lesitiiniä käytetään elintarviketeollisuudessa muun muassa emulgointiaineena, ja sillä voidaan korvata kalliimpia aineksia. Suurin osa elintarvikkeissa käytetyistä lesitiineistä on soijalesitiinejä, mutta sitä on myös kananmunassa, josta sitä valmistettiin ennen kuin sitä alettiin saada soijapavun teollisen käsittelyn sivutuotteena. EU:ssa se on hyväksytty elintarvikkeiden lisäaineeksi. Lesitiinin E-koodi on E322.


title: Lesitiini

text: Lisäkäsittelyn jälkeen lesitiiniä myydään myös luontaistuotteena erilaisin terveysväittämin. Sen kolesterolia alentavaa vaikutusta on tutkittu 1920-luvulta alkaen, mutta tulokset ovat ristiriitaisia.


title: Australian Grand Prix 1997

text: Australian Grand Prix 1997 oli Formula 1 -sarjan osakilpailu, joka ajettiin Melbournessa 9. maaliskuuta 1997. Kilpailu oli kauden 1997 avauskilpailu ja sen voitti McLarenin David Coulthard yli kahdenkymmenen sekunnin erolla toiseksi ajaneeseen Michael Schumacheriin.


title: Australian Grand Prix 1997

text: † Pedro Diniz pääsi mukaan kilpailuun, koska hän oli onnistunut alittamaan 107% rajan harjoituksissa.


title: Brasilian Grand Prix 1997

text: Brasilian Grand Prix 1997 oli Formula 1 -sarjan osakilpailu, joka ajettiin Interlagosissa 30. maaliskuuta 1997. Kilpailun voitti paalupaikalta kilpailuun lähtenyt Jacques Villeneuve, joka ajoi myös kilpailun nopeimman kierroksen aikaan 1,18.397.


title: Brasilian Grand Prix 1997

text: Kilpailu keskeytettiin hetkeksi ensimmäisen kierroksen kolarin vuoksi. Jan Magnussen ei osallistunut uusintalähtöön. Lola-talli vetäytyi F1-sarjasta kilpailun jälkeen.


title: Argentiinan Grand Prix 1997

text: Argentiinan Grand Prix 1997 oli Formula 1 -sarjan osakilpailu, joka ajettiin Autódromo Oscar Alfredo Gálvez -radalla Buenos Airesissa 13. huhtikuuta 1997. Kilpailu oli 600:s Formula 1 -sarjan MM-osakilpailu ja sen voitti Jacques Villeneuve.


title: Argentiinan Grand Prix 1997

text: Argentiinan GP:n aika-ajot ajettiin lauantaina 12. huhtikuuta 1997.


title: Argentiinan Grand Prix 1997

text: Nopeimman kierrosajan ajoi Jacques Villeneuve, jolle paalupaikka oli jo kauden kolmas. Aika-ajojen suurimpiin yllätyksiin kuului Prostin Olivier Panis, joka ajoi itsensä kolmanteen lähtöruutuun. Lisäksi Stewartin Rubens Barrichello ylsi yllättävän korkealle, viidenneksi. Molemmat McLarenit olivat huonoilla sijoituksilla. Sekä Mika Häkkinen että David Coulthard valittelivat huonoa ohjattavuutta ja pomppuista rataa.


title: Argentiinan Grand Prix 1997

text: Lämmittelykierrokselle lähdettäessä toisessa ruudussa ollut Heinz-Harald Frentzen jäi lähtöruutuunsa. Viisi autoa ehti ohittaa hänet ennen kuin hän pääsi liikkeelle. Frentzen onnistui kuitenkin ohittaa autot lämmittelykierroksen aikana ja pääsi omaan lähtöruutuunsa oikeaan aikaan. Lämmittelykierros oli yllättävän nopea.


title: Argentiinan Grand Prix 1997

text: Paalupaikalta lähtenyt Jacques Villeneuve sai kärkikuljettajista parhaimman lähdön. Lähdön onnistumista tosin paransi se, että huonon lähdön saanut Frentzen jäi tukkeeksi muille autoille. Michael Schumacherin yrittäessä ohittaa Frentzeniä joutui Prostin Olivier Panis väistämään reilusti radan oikeaan reunaan. Hän menetti tilanteessa kolme sijoitusta.


title: Argentiinan Grand Prix 1997

text: Ensimmäiseen mutkaan tultaessa oli todella ahdasta. Schumacherin auto osui Rubens Barrichellon Stewart-autoon, minkä takia Barrichellon auto pyörähti Schumacherin eteen ja Schumacher törmäsi häneen. Barrichello pääsi jatkamaan kilpailua ilman etusiipeään, mutta Schumacher joutui keskeyttämään. Samassa tilanteessa myös muita autoja ajautui hiekalle, mutta he pystyivät jatkamaan kilpailua David Coulthardia lukuun ottamatta. Kolaroinnin seurauksena turva-auto tuli radalle. Turva-auton perässä järjestys kärjen osalta oli Villeneuve, Frentzen, Panis, Eddie Irvine, Giancarlo Fisichella, Damon Hill. Lähtö sujui Hilliltä loistavasti, sillä hän lähti ruudusta 13.


title: Argentiinan Grand Prix 1997

text: Turva-auto oli radalla muutaman kierroksen ajan. Turva-auton poistuttua ei sijoituksissa tapahtunut merkittäviä muutoksia. Villeneuve pystyi heti kuromaan Frentzeniin 1,7 sekunnin eron. Samalla kolmantena ajanut Panis ajoi hyvää kilpailua Frentzeniä vastaan. Kuudennella kierroksella Panis kuitenkin yhtäkkiä pääsi kuin heittämällä Frentzenistä ohi. Pian selvisi, että Frentzenin auton vauhti hyytyi ja kaikki muutkin ohittivat hänet. Frentzen joutui keskeyttämään. Keskeytyssyyksi selvisi vika kytkimessä. Samalla Panis nousi toiseksi ja Irvine kolmanneksi.


title: Argentiinan Grand Prix 1997

text: Hetken kuluttua uuden kierroksen alkaessa Ralf Schumacher teki näyttävän ohituksen Damon Hillistä ulkokautta. Hän nousi viidenneksi. Pian myös Jean Alesi yritti ohitusta Hillistä. Alesi oli käytännössä jo päässyt hänestä ohi, mutta he törmäsivät toisiinsa. Alesi pyörähti ja Hill ajautui hiekalle. Molemmat pystyivät kuitenkin jatkamaan kilpailua.


title: Argentiinan Grand Prix 1997

text: Toisena ajanut Panis alkoi ajaa kilpailun nopeimpia kierrosaikoja ja saavutti kärkimies Villeneuvea pikkuhiljaa. Panis joutui kuitenkin keskeyttämään kierroksella 19 autoon tulleen sähkövian takia. Samalla Irvine nousi toiseksi.


title: Argentiinan Grand Prix 1997

text: Kärkikuljettajista ensimmäisenä varikolle tuli kärjessä ajanut Villeneuve. Hänen pysähdyksensä kesti 7,5 sekuntia. Hänellä oli selvästi vähintään kahden pysähdyksen taktiikka. Villeneuven palatessa radalle tuli hän juuri ja juuri Irvinen eteen. Irvine pysyi Villeneuven perässä, mutta ei pääsyt hänestä ohi. Pian myös Irvine tuli tekemään ensimmäistä varikkopysähdystään. Pysähdys kesti 7,3 sekuntia eli se oli kaksi sekunnin kymmenystä nopeampi kuin Villeneuve pysähdys.


title: Argentiinan Grand Prix 1997

text: Jordan-tallille kilpailu oli 100:s. Juhlakilpailu ei kuitenkaan sujunut täysin toivotulla tavalla, sillä Schumacher kolaroi tallikaverinsa Fisichellan kanssa kierroksella 25. Fisichella oli sillä hetkellä kilpailussa toisena. Fisichella joutui keskeyttämään, mutta Schumacher pystyi jatkamaan matkaa. Samalla kierroksella Barrichello joutui keskeyttämään hydrauliikkaongelmien takia.


title: Argentiinan Grand Prix 1997

text: Kierroksella 38 Villeneuve tuli tekemään toista varikkokäyntiään. Näytti siltä, että kanadalainen olisi kolmen pysähdyksen taktiikalla. Villeneuve palasi radalle sijalle kaksi. Irvine oli samalla siirtynyt kärkeen, mutta hän ei ollut käynyt varikolla kuin vasta kerran. Irvine yritti ajaa niin lujaa kuin mahdollista, jotta ero Villeneuveen kasvaisi tarpeeksi suureksi. Irvine tuli pian varikolle, mutta hänen pysähdyksensä ei sujunut aivan suunnitelmien mukaan, sillä se kesti 9,4 sekuntia. Irvine vaikutti olevan kahden pysähdyksen taktiikalla.


title: Argentiinan Grand Prix 1997

text: Villeneuven kolmas varikkopysähdys sujui suunnitelmien mukaan, eikä ongelmia ilmennyt. Villeneuve palasi radalle sijalle yksi. Kilpailun viimeiset kierrokset olivat Villeneuven ja Irvinen kaksintaistelua. Varikolta radalle palattuaan Villeneuve johti Irvinea runsaalla neljällä sekunnilla. Irvine sai kuitenkin kurottua eron umpeen, mutta ei pystynyt ohittamaan Villeneuveä. Villeneuve ylitti maaliviivan ensimmäisenä ja Irvine toisena vain vajaan sekunnin päässä Villeneuvestä.


title: San Marinon Grand Prix 1997

text: San Marinon Grand Prix 1997 oli Formula 1 -sarjan osakilpailu, joka ajettiin Imolassa 27. huhtikuuta 1997. Kilpailun voitti Williamsin saksalaiskuski Heinz-Harald Frentzen, jolle voitto oli uran ensimmäinen. Frentzen ajoi myös kilpailun nopeimman kierroksen aikaan 1,25.531. Hyvää saksalaispanosta kilpailussa täydensi Michael Schumacher toisella sijallaan. Gerhard Berger ajoi 200. ja Johnny Herbert 100. kilpailunsa.


title: Sattumalta

text: Sattumalta on Peter Chelsomin ohjaama ja Kate Beckinsalen sekä John Cusackin tähdittämä romanttinen komedia vuodelta 2001.


title: Wilhelm Rediess

text: Wilhelm Rediess (10. lokakuuta 1900 Heinsberg, Westfalen, Saksa - 8. toukokuuta 1945 Oslo, Norja) oli SS- ja poliisijohtajana Norjassa saksalaismiehityksen aikana toisessa maailmansodassa. Hän oli kaikkien Norjassa olleiden SS:n joukkojen komentaja () vuoden 1940 kesäkuusta kuolemaansa asti 1945.


title: Wilhelm Rediess

text: Rediess oli syntynyt Heinsbergissä Westfalenissa Saksassa. Koulutukseltaan hän oli sähköasentaja. Kesäkuussa 1918 hän liittyi Saksan armeijaan ja palveli jalkaväessä aina ensimmäisen maailmansodan loppuun saakka. Sittemmin hän työskenteli sähköasentajana aina Saksan talouskriisiin vuoteen 1929 saakka.


title: Wilhelm Rediess

text: Toukokuussa 1925 Rediess liittyi SA:han ja joulukuussa 1925 hän liittyi Saksan kansallissosialistiseen työväenpuolueeseen. Hänet nimitettiin Düsseldorfin SA-komppanian päälliköksi 1927 ja siirrettiin SS:n, kun hänen joukkonsa uudelleenorganisoitiin SS:ään 1930. Lopulta hänestä tuli kenraaliluutnantti () 1935. Rediess vastasi toisen maailmansodan aikana juutalaisten kuljettamisesta Itä-Preussista keskitysleireihin.


title: Wilhelm Rediess

text: Rediess ampui itsensä Skaugumissa Oslossa 8. toukokuuta 1945. Hänen ruumiinsa tuhoutui, kun valtakunnankomissaari Josef Terboven teki hänen jälkeensä samassa bunkkerissa itsemurhan räjäyttämällä 50 kiloa dynamiittia.


title: Maud Forget

text: Maud Forget (s. 7. toukokuuta 1982) on ranskalainen näyttelijä, joka tunnetaan parhaiten rooleistaan elokuvissa "Vaarallista seuraa" (1999) ja "La Vie promise" (2002). Muita elokuvia, joissa hän on näytellyt ovat muun muassa "Tu ne marcheras jamais seul" and "U" (ääni). Näiden lisäksi hän on ollut mukana useissa lyhytfilmeissä ja televisiosarjoissa.


title: H. L. A. Hart

text: Herbert Lionel Adolphus Hart (18. heinäkuuta 1907 Harrogate, Englanti – 19. joulukuuta 1992 Oxford, Englanti) oli englantilainen oikeustieteilijä ja -teoreetikko. Hän oli oikeuspositivisti, joka edusti varsinkin analyyttis-positiivista oikeus- ja kielifilosofiaa. Hart tutki lain yleistä luonnetta ja suhdetta muun muassa moraaliin. Hartin pääteosta "The Concept of Law" (1961) pidetään jopa tärkeimpänä 1900-luvun alan tekstinä.


title: H. L. A. Hart

text: Vaikka Hart ihailikin Hans Kelseniä, voidaan sanoa, että heidän oikeusfilosofioidensa erot osoittautuvat yhtäläisyyksiä suuremmiksi. Erityisesti Hart tarttui Kelsenin väittämään oikeusnormien arvovapaudesta suhteessa moraaliin. Vaikka Hart myönsikin, että oikeuden ja moraalin välillä ei ole loogisesti "välttämätöntä" yhteyttä, ovat moraali ja moraaliset esikuvat ja ihanteet vaikuttaneet tosiasiallisesti oikeuden kehitykseen.


title: H. L. A. Hart

text: Hart käsitteli paljon moraalin suhdetta oikeuteen ja erottelikin moraaliin kolmeen luokkaan:


title: H. L. A. Hart

text:
Tällä tarkoitetaan laajasti hyväksyttyjä käyttäytymissääntöjä eli velvoitesääntöjä, jotka velvoittavat yhteiskunnan jäseniä käyttäytymään tietyllä tavalla. Niiden noudattaminen edellyttää henkilökohtaisten etujen uhrauksia ja henkilökohtaisista pyrkimyksistä tai suuntautumisista luopumista. Niitä ylläpitää sosiaalinen paine ja siihen liittyvä pyrkimys yhdenmukaiseen käyttäytymiseen. Oikeus on erotettava yhteiskunnassa vallitsevista konventionaalisista moraalikäsityksistä. Näin jo pelkästään siksi, että oikeuden moraalikritiikki ja kriittiset moraaliargumentit olisivat mahdollisia.
Yhteiskunnallisia ihanteita, joidenka noudattaminen on erityisen kiitoksen aihe ja jotka edellyttävät ihmisen tekevän enemmän kuin vain velvollisuutensa.
Kohdistuu yhteiskuntaan ja sen normijärjestyksiin lähtökohtina rationaalisuus ja yhteiskunnallinen uudistus. Oikeudenmukaisuutta koskevat arvostelmamme kohdistuvat ihmisen kohteluun, jolloin ihmisten väliset erot eivät oikeuta erilaista kohtelua, elleivät erot ole jossain suhteessa relevantteja.
Oikeudenmukaisuuden liittyminen ihmisryhmien kohteluun tekee siitä kaikkein julkisimman ja yhteiskunnallisimman hyveen.


title: H. L. A. Hart

text:
Hartin teoria hyödyntää ajatusta "säännöistä": lakeja ei esimerkiksi voida "realistaa" pragmatistisesti siihen, mitä tuomarit päättävät (Tämä ajatus oli etenkin Alf Rossilla). Konventionaalinen moraali on velvoitesääntöjen muodostama sääntöjärjestelmä. Kaikki oikeussäännöt eivät kuitenkaan ole velvoitesääntöjä: ne eivät ole vain rajoittavia, vaan monet niistä luovat oikeuksia, muun muassa rajoittavien sääntöjen luomiseen ja muuttamiseen.
Jälkimmäinen seikka auttaa myös sääntöjen sisäistämisessä, joka on Hartin teoriassa tärkeä osa lain käsitettä. Säännöllä on Hartin mukaan 2 aspektia:Hart jakaa säännöt edelleen "primääri- ja sekundäärinormeihin". Primäärinormit ovat käyttäytymistä koskevia velvoitenormeja. Sekundäärinormit ovat toissijaisia suhteessa primäärinormeihin: ne täydentävät niitä siten, että sekundäärinormien avulla voidaan luoda, kumota tai muuttaa primäärinormeja. Sekundäärinormit ovat siis kompetenssinormeja (toimivaltuudet ja -kelpoisuudet). Nämä normit Hart luokittelee edelleen yksityisiksi toimivaltasäännöiksi, muutossäännöiksi, oikeudenkäyttösäännöiksi ja tunnistamissäännöiksi ("Rule of recognition"). Tunnistamissääntö on näistä tärkein, sillä se ilmaisee oikeusjärjestyksen oikeuslähteet. Tämä voi olla mm. viittaus auktoritatiiviseen tekstiin, lainsäätämisaktiin, tavanomaisoikeudelliseen käytäntöön tai yksittäistapauksia koskeviin aikaisempiin ratkaisuihin. Lausumaton tunnistamissääntö on tosiasiallinen eli faktinen.


title: H. L. A. Hart

text: Oikeusjärjestelmän olemassaolo ei edellytä yhdenmukaisuutta yhteiskunnassa valitsevan konventionaalisen moraalin tai moraalisten esikuvien kanssa. Oikeusjärjestelmän voimassaolo ei perustu myöskään yhteiskunnassa yleisesti hyväksytylle käsityksellä siitä, että on olemassa moraalinen velvollisuus noudattaa oikeusjärjestykseen kuuluvia sääntöjä. Positiivista oikeutta ja oikeudellisia käytäntöjä sekä instituutioita voidaan kuitenkin kritisoida moraaliperiaatteiden ja moraalisten esikuvien avulla, ja niinpä edellä mainitut moraalin luokat ovat tosiasiallisesti vaikuttaneet oikeuden kehitykseen. Hartin mukaan, sekä oikeudessa että moraalissa on yksinkertainen teleologinen käsitys eloon jäämisestä.


title: H. L. A. Hart

text: Hart pyrki luomaan yleisen, kuvailevan lakiteorian, joka vastaa todellisuutta paremmin kuin perinteinen oikeuspositivismi. Hart muun muassa ottaa luonnonoikeudelliset kysymykset vakavasti, vaikka tunnustaakin lain ja moraalin välisen eron. Monet lain yksityiskohdat ovat sopimuksia, joihin ei sisälly syvällisiä moraalisia ongelmia (esimerkiksi käytetäänkö vasemman- vai oikeanpuoleista tieliikennettä). Toisaalta monet kiihkeimmät moraalikysymykset - esimerkiksi seksuaalisuuteen liittyvät - kuuluvat paremmin yksityisyyden kuin lain piiriin. Lisäksi esimerkiksi tahaton vahingonteko, johon ei liity moraalista häpeää, voi johtaa oikeudelliseen korvausvelvollisuuteen.


title: H. L. A. Hart

text: Moraalin vaikutus oikeuteen tiivistyy Hartilla "truismeissa". Truismit eli "ihmisluontoon liittyvät hyvin yksinkertaiset totuudet" tekevät tarpeellisiksi kaikissa oikeusjärjestyksissä kaikkina aikoina esiintyvät henkilöitä, omaisuutta ja lupauksia suojaavat säännöt yhteiskuntaelämässä. Nämä käyttäytymisnormit muodostavat Hartin mukaan "luonnonoikeuden minimisisällön". Esimerkkejä truismeista ovat ihmisten haavoittuvuus; rajalliset resurssit, epäitsekkyys, käsityskyky ja tahdonvoima. Suurin osa ihmisistä noudattaa käyttäytymisnormeja ("sisäinen aspekti") niiden etujen vuoksi, mutta koska kaikki eivät noudata käyttäytymisnormeja ("ulkoinen aspekti"), niiden ylläpitämiseksi tarvitaan sanktioita. Sanktiot eivät ole käyttäytymisnormien noudattamisen motiivi (kuten Hartin oppi-isä John Austin väitti), vaan tae siitä, että normeja vapaaehtoisesti noudattavien etuja ei uhrata sääntöjä rikkovien hyväksi. Tässä tiivistyy Hartin oikeusfilosofisen ajattelun yksi ydin.


title: H. L. A. Hart

text: Teoksessaan Hart mm. arvosteli John Austinin teoriaa, jonka mukaan laki on suvereenin antama käsky, jota tukee rangaistuksen uhka.


title: H. L. A. Hart

text: Teoksen vuoden 1994 uuteen versioon liitettiin Hartin postuumi jälkipuhe, jossa hän vastaa etenkin Ronald Dworkinin esittämään arvosteluun. Hartin kannattaman analyyttisen laintutkimuksen ei kuitenkaan tarvitse olla ristiriidassa Dworkinin edustaman historiallisen näkökulman kanssa.


title: Vaiennut soitto

text: Vaiennut soitto on Viikatteen ensimmäinen EP, joka on julkaistu vuonna 1998. Levyllä on runsaasti vaikutteita Lyijykomppania-yhtyeen musiikista. "Hanget"-kappaleesta on kuvattu myös musiikkivideo, jonka ohjasi Joonas Berghäll. "Vaiennut soitto" on julkaistu kokonaisuudessaan myös Viikatteen vuonna 2003 ilmestyneellä kokoelma-albumilla "Kuutamourakat".


title: Vaiennut soitto

text: Kaikki kappaleet kirjoittanut ja sovittanut Kaarle Viikate.


title: Sillamäe

text: Sillamäe () on kaupunki Viron Itä-Virumaan maakunnassa Suomenlahden rannalla. Kaupungin nimi on suomennettuna "Sillanmäki". Kaupungissa on runsaat 13 000 asukasta.


title: Sillamäe

text: Itä-Virumaan maakunta jakautuu seutukuntiin, joista Sillamäe kuuluu Narvan seudun muodostamaan Idaregiooniin. Sen neljällä kunnalla (Narva, Narva-Jõesuu, Sillamäe, Vaivara) on keskinäinen kumppanuussopimus Kotkan–Haminan seudun viiden kunnan (Hamina, Kotka, Miehikkälä, Pyhtää, Virolahti) kanssa.


title: Sillamäe

text: Sillamäe perustettiin neuvostovallan aikana teollisuuskaupungiksi, jossa oli kemianteollisuutta ja ennen kaikkea ydinvoimamateriaalien jalostusta kuten uraanin rikastamista. Sotilaallisen merkityksensä vuoksi se oli yksi Neuvostoliiton suljetuista kaupungeista, jonne ulkopuolisilla ei ollut pääsyä. Sillamäe oli suljettu vuoteen 1991 asti. Sotateollisuuden työvoimana käytettiin venäläisiä siirtolaisia, sotavankeja ja jopa leningradilaisia kodittomia nuoria. Suuri osa Sillamäen asukkaista on venäläissiirtolaisten jälkeläisiä. Entinen uraanirikastamo tuottaa nykyisin harvinaisia maametalleja.


title: Sillamäe

text: Vuoden 2011 väestönlaskennan mukaan Sillamäen kaupungissa oli 14 252 asukasta, joista 684 (4,8 %) oli virolaisia, 12 468 (87,5 %) venäläisiä ja 1 074 (7,5 %) muita kansallisuuksia.


title: Sillamäe

text: Maaliskuussa 2006 Sillamäen ja Kotkan välille avattiin matkustajalaivayhteys, jolla liikennöi Narva Linen ropax-tyyppinen M/S Vironia. Yhtiö ilmoitti kuitenkin lokakuussa 2007 päättävänsä liikenteen kannattamattona.


title: Sillamäe

text: Nokia on Sillamäen suomalainen ystävyyskaupunki.


title: Monacon Grand Prix 1997

text: Monacon Grand Prix 1997 oli Formula 1 -sarjan osakilpailu, joka ajettiin Monacon katuradalla 11. toukokuuta 1997. Sateisen kilpailun voitti Michael Schumacher lähes minuutin erolla toiseksi ajaneeseen Rubens Barrichelloon. Schumacher ajoi nopeimman kierroksen aikaan 1,53.315.


title: Monacon Grand Prix 1997

text: Sateen takia jopa kaksitoista kuljettajaa joutui keskeyttämään ulosajon tai kolarin vuoksi. Kilpailua ehdittiin ajaa vain 62 kierrosta suunnitellusta 78:sta kahden tunnin aikarajan täytyttyä. Mika Salo ajoi kilpailun läpi käymättä varikolla kertaakaan ja sijoittui viidenneksi, kyseessä oli Salon kauden ainoa pistesija.


title: Espanjan Grand Prix 1997

text: Espanjan Grand Prix 1997 oli Formula 1 -sarjan osakilpailu, joka ajettiin Circuit de Catalunya -radalla Espanjassa 25. toukokuuta 1997. Kilpailun voitti Jacques Villeneuve, jolle voitto oli kauden kolmas. Ensimmäistä kertaa kilpailun nopeimman kierroksen ajoi Giancarlo Fisichella Jordanilla aikaan 1,22.242. Olivier Panis saavutti uransa viimeisen palkintosijan.


title: Timo T. A. Mikkonen

text: Timo Torsti Antero Mikkonen (15. kesäkuuta 1947 Helsinki – 24. tammikuuta 2017 Helsinki) oli suomalainen toimittaja, televisiojuontaja ja viestintäalan yrittäjä. Mikkonen oli suomalaisen talk show -viihteen uranuurtaja, ja hänen isännöimiään television keskusteluohjelmia olivat muun muassa "M-Show" (1971–1974), "Tänään, tässä ja nyt" (1987–1989) ja "Illan päätteeksi Timo T. A." (1993–1997). Hän myös esitti musiikkia ja kirjoitti kirjoja jonkin verran.


title: Timo T. A. Mikkonen

text: Timo T. A. Mikkonen käytti ensimmäisen etunimensä lisäksi toisen ja kolmannen etunimensä (Torsti Antero) nimikirjaimia. Käytäntö oli peräisin reserviupseerikurssilta, jossa oli hänen lisäkseen muitakin Timo Mikkosia.


title: Timo T. A. Mikkonen

text: Timo T. A. Mikkonen kasvoi iäkkäiden isovanhempiensa, kirjastonhoitaja Elma ja rovasti Anshelm Mikkosen, kanssa Mäntsälän pappilassa. Isä kuoli Timon ollessa viiden kuukauden ikäinen, ja äiti antoi kesällä 1952 viisivuotiaan poikansa isovanhempiensa kasvatettavaksi ja lähti ulkomaille. Televisiosta Timo innostui jo varhain. Hän katseli sitä ensin iltaisin naapurissa, kunnes isoäidin myötävaikutuksella pappilaan hankittiin ensimmäinen tv-vastaanotin vuonna 1963. Televisio merkitsi Timolle ”henkeä ja elämää”, joka vei mukanaan Mäntsälästä maailmalle ja tarjosi pakotien vanhoillisen pappilan todellisuudesta.


title: Timo T. A. Mikkonen

text: Mikkonen valmistui valtiotieteen maisteriksi Helsingin yliopistosta vuonna 1970. Hänen oppiaineensa oli poliittinen historia. Toimittajan uransa hän oli aloittanut opiskelun ohessa "Uudessa Suomessa" vuonna 1967 ja Yleisradion radiouutisten avustajana 1968. Televisiossa hän esiintyi ensimmäisen kerran 1970, kun hän käsikirjoitti ja juonsi kuusiosaisen sarjan "Kriisi ’60", joka kertoi kansainvälisen politiikan ratkaisuhetkistä 1960-luvulla.


title: Timo T. A. Mikkonen

text: Vuosina 1971–1974 Mikkonen isännöi MTV:llä ensimmäistä keskusteluohjelmaansa, "M-Show’ta", jossa hän esiintyi amerikkalaistyylisenä tv-isäntänä. "M-Show" oli Suomen ensimmäisiä keskusteluohjelmia, se oli Mikkosen itse tuottama ja teki hänet tunnetuksi. Kun "M-Show" keräsi vielä miljoonien yleisön, Mikkosen sanottiin tuoneen talk show’n Yhdysvalloista Suomeen.


title: Timo T. A. Mikkonen

text: Vuosina 1975–1977 Mikkonen ohjasi ja tuotti MTV:lle kolmiosaisen dokumenttisarjan "U.S. Media", joka käsitteli tiedotusvälineitä ja vallankäyttöä Yhdysvalloissa. Sen ensimmäinen osa ”Kamppailu katsojaluvuista” palkittiin hopeamitalilla New Yorkin 20. kansainvälisillä filmi- ja TV-festivaaleilla. Vuoden 1980 sarja "Vuosikymmenen käännekohdat" esitteli 1970-luvun maailmanhistoriaa.


title: Timo T. A. Mikkonen

text: 1980-luvun alussa Mikkosen rooli televisiossa alkoi heiketä. Mainos-tv aloitti "Kymmenen uutiset" vuonna 1981, mutta Mikkonen jäi sivuun. Seuraavana vuonna hän kirjoitti tv-toimittajan urastaan kirjan "Takana loistava tulevaisuus", jossa hän kritisoi Mainos-tv:n johtoa. Mikkosesta tuli viestintäyrittäjä, joka kiersi kanavalta toiselle ohjelmineen, mutta "M-Show’n" kaltainen suosio ei enää toistunut. Vuodet 1984–1985 hän toimi Ylen "Hittimittari"-musiikkivideo-ohjelman ensimmäisenä juontajana. Vaikka juontajan rooli ohjelmassa jäi melko pieneksi, monet 1980-luvun nuoret muistavat hänet nimenomaan "Hittimittarista". Vuosina 1987–1989 Mikkonen juonsi "Tänään, tässä ja nyt" -makasiiniohjelmaa, joka oli Suomen ensimmäinen aamutelevisiolähetys. Vuosina 1993–1997 hän juonsi PTV- ja PTV4 -kanavilla myöhäisillan keskusteluohjelmaa "Illan päätteeksi Timo T. A."


title: Timo T. A. Mikkonen

text: Mikkonen perusti vuonna 1990 kantrimusiikkiin erikoistuneen paikallisradioaseman Radio 103,4 Mäntsälään. Hänen juontamaansa Yhdysvaltain kantrilistaa esitettiin vuosia myös muissa paikallisradioissa ympäri Suomea.


title: Timo T. A. Mikkonen

text: Mikkonen isännöi 29.–30. elokuuta 1998 peräti 17,1-tuntisen suoran talk show’n, jonka kesto on Suomen ennätys. Hän kuvaili ohjelmaa läpileikkaukseksi Suomesta ja suomalaisista, sillä show’ssa esiintyi ihmisiä yhteiskunnan eri aloilta. Ohjelma oli tuottaja Olli Haikan idea. Samana vuonna 3. lokakuuta esitettiin Mikkosen isännöimä kuusituntinen talk show "Missimaraton", jossa hän haastatteli eri aikakausien suomalaisia missejä.


title: Timo T. A. Mikkonen

text: Vuonna 2008 Mikkonen asui "Big Brother" -tositelevisiosarjan talossa 36 tuntia. Seuraavana vuonna Nelosella esitettiin Mikkosen perheen elämää käsittelevä tosi-tv-ohjelma "Mikkosten maailma", jota tehtiin seitsemän jaksoa. Ohjelma ei kuitenkaan saavuttanut odotettua suosiota, joten se lopetettiin yhden kevään jälkeen. Mikkosten perhe nähtiin vielä vuonna 2011 MTV:n "Karavaanarit"-ohjelmassa.


title: Timo T. A. Mikkonen

text: Myöhemmin Mikkonen pysyi esillä erityisesti "7 päivää" -lehdessä ja jatkoi uraansa media-alalla pienyrittäjänä.


title: Timo T. A. Mikkonen

text: Mikkonen sai 1. lokakuuta 2011 kallonpohjavaltimotukoksen ja niiden seurauksena useita aivoinfarkteja. Niiden takia hän menetti osan liikuntakyvystään ja sokeutui pysyvästi. Lokakuussa 2014 Mikkosen tila heikkeni, ja hän oli hetken kriittisessä tilassa. Vuoden 2016 lopulla Nina Mikkonen kertoi, että hänen miehensä oli menettänyt lähimuistinsa eikä ymmärtänyt olevansa vammautunut tai edes sokea. Timo T. A. Mikkonen kuoli 24. tammikuuta 2017. Hänet haudattiin Mäntsälän hautausmaalle Mikkosten sukuhautaan.


title: Timo T. A. Mikkonen

text: Mikkonen teki uraa myös levylaulajana. 1970-luvulla hän julkaisi singlet "Kesävalssi / Hei naapurit" (1972) ja "Näin kun rakastaa / Kiittää kai saan" (1973). Vuonna 1989 ilmestyi kokonainen pitkäsoittolevy "Joulusydän". Eräässä vaiheessa musiikkiura oli hänelle päätyö tv-toimen ohella.


title: Timo T. A. Mikkonen

text: Vuonna 1999 Mikkonen oli ehdolla eduskuntavaaleissa keskustan sitoutumattomana ehdokkaana. Hän sai 1 302 ääntä, mikä ei kuitenkaan riittänyt valtuustopaikkaan.


title: Timo T. A. Mikkonen

text: Mikkonen oli aktiivisesti mukana maanpuolustustyössä. Hänet ylennettiin vuonna 1994 reservin kapteeniksi, ja hän opetti noin kymmenen vuotta Maanpuolustuskorkeakoulussa aihetta mediasota. Lisäksi hän oli kehittämässä puolustusvoimien tiedotustoimintaa. Vuonna 1986 hänelle myönnettiin sotilasansiomitali ja vuonna 2001 maanpuolustusmitali kultaisella soljella. Reservin majuriksi Mikkonen ylennettiin 2003. Myös Mikkosen tapa käyttää nimikirjaimia T. A. oli peräisin armeijasta, sillä samalla reserviupseerikurssilla oli muitakin Timo Mikkosia.


title: Timo T. A. Mikkonen

text: Mikkonen ihaili Yhdysvaltoja, ja hän oli koko elämänsä ajan kiinnostunut maan historiasta ja erityisesti John F. Kennedyn salamurhasta. Hän tutki sitä viidellä vuosikymmenellä, ja hänellä oli kotonaan isot arkistot selvityksiä tapahtumasta. Mikkonen kertoi tutkimuksistaan tarkemmin omissa muistelmissaan vuonna 1982 ja "Sotilasaikakauslehden" kirjoituksessaan vuonna 2003. Ihailu Yhdysvaltoja kohtaan näkyi myös hänen amerikkalaishenkisessä pukeutumisessaan, johon kuuluivat frakin ja nahkatakin lisäksi joskus myös cowboy-vaatteet.


title: Timo T. A. Mikkonen

text: Yksi Mikkosen tärkeistä harrastuksista oli pienestä asti urheilu. Vuonna 1975 hän juoksi 1 500 metriä neljään minuuttiin ja 1994 Helsinki City Marathonin noin kolmeen ja puoleen tuntiin. Vuosina 1979–1982 hän toimi Henri Toivosen kartanlukijana monissa rallikilpailuissa. Mikkonen kirjoitti myös kirjoja. Vuonna 1982 hän julkaisi osin omaelämäkerrallisen teoksen "Takana loistava tulevaisuus", joka oli ensimmäinen suomalaista televisiotoiminnan historiaa käsittelevä kirja. Vuonna 2000 ilmestyi 500-sivuinen "Suomen kauneimmat – missivuodet 1931–2000", joka kertoi 72 suomalaismissin tarinan. Muita teoksia ovat olleet "Johtajille johtamisesta" (toim., 2003) ja "Ajatuksia Itäväylältä".


title: Timo T. A. Mikkonen

text: Vuonna 1982 Mikkonen perusti oman yrityksen nimeltään Timo T. A. Mikkonen Communications. Helmikuussa 1998 hänelle myönnettiin Suomen Yrittäjien Kultainen Yrittäjäristi ”kahden vuosikymmenen aikana suoritetusta pioneerityöstä tv- ja viestintäalan itsenäisenä yrittäjänä”.


title: Timo T. A. Mikkonen

text: Timo T. A. Mikkonen oli persoona, joka jakoi suomalaisten mielipiteet. Kriittisimpien näkemysten mukaan hän oli juontajana itseriittoinen viisastelija. "M-Show’n" isäntänä vuosina 1971–1974 hänellä oli tapana sinutella vieraitaan kenraaleista lähtien, mikä ärsytti monia, kuten myös hänen englannin kielen ääntämisensä. Mikkoselle oli myös tyypillistä nostaa itsensä vierailevien tähtien rinnalle. Mikkosen kannattajat puolestaan näkivät hänessä suoraselkäisen miehen, jonka vakaumus oli kodin, kirkon ja isänmaan arvostaminen.


title: Timo T. A. Mikkonen

text: Mikkosta pidetään suomalaisen talk show -viihteen uranuurtajana, ja hän oli raportoimassa monista maailman suurhetkistä. Juontajana hänen tyyliinsä kuului voimakas katsekontakti kameraan sekä huoliteltu pukeutuminen. MTV:n vuosien 1967–1971 asiaohjelmajaoksen päällikkö Matti Kohva on kertonut yrittäneensä opettaa Mikkoselle ”kultaista periaatetta”, jonka mukaan tärkeintä on esitettävä asia eikä juontaja itse. Kohvan mukaan Mikkonen käsitti neuvon päinvastoin ja pysyi linjassaan. Mallia esiintymiseensä Mikkonen otti muun muassa David Frostilta. Hänen suosikkiaiheitaan olivat erityisesti viihteen ja politiikan kuuluisuudet, joista monet olivat yhdysvaltalaisia. Yleisiä vieraita olivat myös nuoret, kauniit naiset.


title: Timo T. A. Mikkonen

text: Mikkonen oli sisäistänyt kotoaan porvarillisen arvomaailman, ja vuonna 2010 hän kuvasi itseään poliittiselta vakaumukseltaan arvokonservatiiviksi. Hänen isoisänsä, Mäntsälän kappalainen ja rovasti Anshelm Mikkonen, oli aikoinaan kuulunut Mäntsälän kapinaliikkeeseen. Myöhempinäkin vuosinaan Timo T. A. Mikkonen pysyi mielipiteitä jakavana julkisuuden henkilönä. Hän arvosteli yhdysvaltalaisten republikaanien tavoin aborttia ja äitejä, jotka tekivät töitä kodin ulkopuolella. Vuonna 2010 Mikkonen kertoi kannattavansa myös naisten pakollista asepalvelusta.


title: Timo T. A. Mikkonen

text:
Mikkosen ensimmäinen puoliso vuodesta 1970 vuoteen 2000 oli Tuire Mikkonen (o.s. Liljeroth), jonka hän oli tavannut Helsingin yliopistolla Porthaniassa kaveriporukassa 1960-luvun lopulla. Heidät vihittiin Helsingin Temppeliaukion kirkossa vuonna 1970, ja heillä on kaksi lasta, Tero (s. 1971) ja Terhi (s. 1978). Avioliitto päättyi suuren mediakohun myötä elokuussa 2000, kun pari oli ensin antanut Ilta-Sanomille parisuhdehaastattelun, jossa he puhuivat toisistaan rakastavaan sävyyn. Kun lehtiartikkeli oli ollut pariskunnan tarkistettavana, Timo T. A. Mikkonen oli lisännyt siihen Tuire Mikkosen tietämättä kolme virkettä:
”Seuraavana päivänä Timo T. A. Mikkonen muutti Helsinkiin. Tuire Mikkonen jäi Mäntsälän Koskenrantaan. He jatkavat yhteistyötään mediayrityksensä osakkaina.”
Muuton syyksi paljastui myöhemmin Timo T. A. Mikkosen rakastuminen tulevaan vaimoonsa, Nina Mikkoseen (o.s. Salonen). Kohua lisäsi se, että Salonen oli Mikkosta yli 15 vuotta nuorempi. Tuire Mikkonen on myöhemmin kertonut harkinneensa eroa jo vuonna 1995 puolisonsa viettämän kaksoiselämän vuoksi. Hänen mukaansa aviomies oli pettänyt häntä koko avioliiton ajan, yhteensä jopa kolmenkymmenen naisen kanssa, ja jatkanut sitä päinvastaisista vakuutteluista huolimatta. Timo T. A. Mikkonen itse kiisti väitteet naisten lukumäärästä.


title: Timo T. A. Mikkonen

text: Timo T. A. Mikkosen toinen puoliso oli vuodesta 2001 lähtien Nina Mikkonen, jonka kanssa hänellä on kaksi lasta, vuonna 2002 syntynyt Mikael ja vuonna 2003 syntynyt Matias. Mikkosten perhe asui Myrskylässä vuodesta 2002 vuoteen 2016, jolloin he joutuivat myymään talon talousvaikeuksien vuoksi. Myynnin jälkeen perhe muutti hetkeksi Orimattilaan ja vuodenvaihteessa 2016–2017 Itä-Helsinkiin.


title: Rumat sävelet

text: Rumat sävelet (PÄLP 24) on Hassisen Koneen albumi vuodelta 1981. Levy sai paremmat arvostelut kuin Hassisen Koneen esikoislevy "Täältä tullaan Venäjä" ja Yleisradion musiikkitomittajat valitsivat LP:n vuoden kotimaiseksi kevyen musiikin levyksi.


title: Rumat sävelet

text: Kappaleet 1–7 on äänitetty Turussa Studio 55:ssä 20.–23. lokakuuta 1980 ja 16.–18. maaliskuuta 1981. Ne on miksattu Takomo Studioissa Helsingissä. Kappaleet 8–11 on äänitetty ja miksattu 11.–15. toukokuuta 1981 MSL-Studiossa Lempäälässä.


title: Rumat sävelet

text: Kaikki albumin alkuperäiset kappaleet ovat Ismo Alangon säveltämiä ja sanoittamia. Sovitukset ovat Hassisen koneen. Remasteroidun levyn lisäkappaleista ”Raha ratkaisee” on Irwin Goodmanin säveltämä ja Veikko Salmen sanoittama. Kappaleet 13 ja 14 ovat Ismo Alangon tekemiä.


title: Rumat sävelet

text: Albumi on julkaistu myös EMI:n ”Kultaiset rock-klassikot” -sarjassa.Vuoden 2004 remasteroitu CDSingle on ilmestynyt alun perin jukebox-käyttöön.Single on ilmestynyt alun perin jukebox-käyttöön.


title: Joel Perovuo

text: Joel Iljits Perovuo (s. 11. elokuuta 1985 Helsinki) on suomalainen jalkapalloilija, joka edustaa Ykkösessä pelaavaa FC Honkaa. Hän on pelipaikaltaan keskikenttäpelaaja. Aikaisemmin Perovuo pelasi lähinnä hyökkäävässä roolissa, mutta sittemmin rooli on vaihtunut puolustavampaan.


title: Joel Perovuo

text: Perovuo aloitti jalkapallon Espoon Palloseurassa, josta hän siirtyi FC Honkaan 13-vuotiaana. Hänet palkittiin vuonna 2005 Hongan lupaavimpana nuorena pelaajana. Ensimmäisellä liigakaudellaan, kaudella 2006, Perovuo teki lopullisen läpimurtonsa Hongan ykkösjoukkueessa, jossa edellistä kautta oli häirinnyt asevelvollisuuden suorittaminen. Kauden päätteeksi urheilulehti IS Veikkaaja valitsi hänet vuoden liigatulokkaaksi. Perovuo pelasi Hongassa vuoteen 2009 asti, minkä jälkeen hän siirtyi ruotsalaiseen Djurgårdeniin.


title: Joel Perovuo

text:
Elokuussa 2011 Perovuo siirtyi Helsingin Jalkapalloklubiin.
Alkukaudesta 2014 Perovuo pelasi puolalaisessa Jagiellonia Białystokissa. Osapuolet kuitenkin purkivat alun perin kahden kauden mittaiseksi solmitun sopimuksen jo neljän pelin jälkeen. Virallisesti syy on pelaajan ja seuran välinen kysymys, mutta epävirallisesti kyse oli seuran palkanmaksukyvystä.


title: Joel Perovuo

text: Perovuo on pelannut Suomen A-maajoukkueessa kaksi maaottelua.


title: Ajonvakautusjärjestelmä

text: Ajonvakautusjärjestelmä tai ajovakauden hallintajärjestelmä, ESC (engl. "electronic stability control"), on ajoneuvoissa oleva järjestelmä, joka korjaa kuljettajan tekemiä ohjausvirheitä elektroniikan ja fysiikan lakien mahdollistamissa tapauksissa. Tyypillisiä ohjausvirheitä ovat liian suuri tilannenopeus, yli- tai aliohjautuminen tai auton lähteminen heittelehtimään. Järjestelmä pyrkii palauttamaan auton kuljettajan valitsemalle ajolinjalle käyttämällä yksittäisten pyörien jarrutusta ja/tai säätelemällä moottorin vääntömomenttia (muuttamalla sytytysennakkoa ja/tai polttoaineen syöttöä). Järjestelmä on usein kytköksissä lukkiutumattomiin jarruihin ja luistonestojärjestelmään. Se tarkkailee olosuhteita nopeusanturin, ohjauspyöräanturin ja kiihtyvyysantureiden perusteella. Esimerkiksi jos vasemmalle kaartuvassa mutkassa auton perä liukuu oikealle, järjestelmä jarruttaa oikeanpuoleista etupyörää. Useissa autoissa ajanvakautuksessa on myös niin sanottu ”Sport-tila”, joka sallii pientä luistoa.


title: Ajonvakautusjärjestelmä

text: Ajonvakautusjärjestelmiä alkoi tulla lähinnä lisävarusteisena kalliisiin automalleihin 1990-luvulla. Ajonvakautusjärjestelmä tuli vakiovarusteeksi Mercedes-Benzin A-sarjaan sen jälkeen, kun autotoimittajat olivat vuonna 1997 kaataneet auton testiradalla tekemässään väistökokeessa (ns. hirvikokeessa). Valmistaja päätti sen seurauksena varustaa kyseisen mallin jatkossa valmistuvat yksilöt ajonvakautuksella. Järjestelmä yleistyi eurooppalaisissa ylemmän keskiluokan ja sitä kalliimmissa autoissa 2000-luvun alussa, ja vuosikymmenen loppupuolella se oli vakiovarusteena lähes kaikissa eurooppalaisissa alemman keskiluokankin autoissa. Ajovakausjärjestelmä tuli Euroopan unionin jäsenmaissa pakolliseksi kaikkiin uusiin automalleihin vuonna 2011.


title: I Write Sins Not Tragedies

text: I Write Sins Not Tragedies on toinen single vaihtoehto-rockia soittavan yhtyeen Panic! at the Discon levyltä A Fever You Can't Sweat Out. Se julkaistiin 27. elokuuta 2006 CD-levynä ja 7" tuuman vinyylinä.


title: I Write Sins Not Tragedies

text: Kappaleen on kirjoittanut kitaristi ja taustalaulaja Ryan Ross. Kappale kertoo tarinan hermostuneesta sulhasesta, joka kuulee hääpäivänään kahden häävieraan kertovan hänen morsiamensa olevan huora. Sulhanen tuntee olevansa avuton ja koettaa ymmärtää. Tosin on tulkittu, että tarinan kertoja ei ole sulhanen vaan hänen omatuntonsa.


title: I Write Sins Not Tragedies

text: UK 7" - helmikuu 2006


title: I Write Sins Not Tragedies

text: UK CD - helmikuu 2006


title: I Write Sins Not Tragedies

text: WMI CD - toukokuu 2006


title: I Write Sins Not Tragedies

text: UK CD - lokakuu 2006


title: I Write Sins Not Tragedies

text: UK 7" - lokakuu 2006


title: I Write Sins Not Tragedies

text: CD - lokakuu 2006


title: I Write Sins Not Tragedies

text: Tämä on "Panic! at the Discon" ensimmäinen single, ja siitä on tehty musiikkivideo. Videossa on sirkus-teemaiset häät. Videon alussa morsian ja sulhanen (esittäjänä Daniel Isaac) ovat menossa naimisiin. Sulhasen sirkus-perheen riidan jälkeen morsian juoksee ulos, ja yksi häävieraista seuraa häntä. Sirkuksen johtajaa esittää Panic! at the Discon laulaja Brendon Urie, joka ohjaa sulhasen ulos, missä hänen morsiamensa ja häntä seurannut häävieras suutelevat toisiaan. Tämä on kohta, jossa huomataan, että Urie on itse asiassa ollut koko ajan sulhasen omatunto.


title: Yö saapuu

text: Yö saapuu () on Isaac Asimovin kirjoittama tieteisnovelli. Se julkaistiin ensimmäisen kerran vuonna 1941 ja on sen jälkeen julkaistu uudelleen useita kertoja ja se on voittanut useita palkintoja. Vuonna 1968 Science Fiction Writers of America -kirjailijajärjestö valitsi sen kaikkien aikojen parhaaksi tieteisnovelliksi. Vuonna 1990, kaksi vuotta ennen Asimovin kuolemaa, Robert Silverberg laajensi novellin romaaniksi. Suomeksi kirja julkaistiin 1994 (WSOY FAN-sarjassa). Lisäksi novellin pohjalta on tehty kaksi elokuvaa, joista kumpikaan ei kuitenkaan saanut kovin hyvää vastaanottoa.


title: Yö saapuu

text: Tarina kertoo planeetasta nimeltä Lagash (romaaniversiossa Kalgash), jota valaisee kuuden tähden järjestelmä (novellissa Alfa, Beta, jne; romaanissa kaikilla auringoilla on oma nimi). Tämän ansiosta kaikissa osissa planeettaa on aina valoisaa.


title: Yö saapuu

text: Tähtitieteilijät kuitenkin huomaavat laskelmistaan, että jossain on taivaankappale, joka ei näy paljaalla silmällä. Pian he päätyvät laskelmissaan siihen lopputulokseen, että harvinaisena päivänä, jolloin vain yksi aurinko on taivaalla, tämä taivaankappale tulee aiheuttamaan auringonpimennyksen ja koko planeetta kokee lyhyen pimeyden jakson. Tämä harvinainen tapahtuma tapahtuu vain 2049 vuoden välein.


title: Yö saapuu

text: Tiedemiehet tietävät, että jatkuvaan valoon sopeutuneet planeetan asukkaat eivät kestä pimeyttä ja ennustavat valtavaa maailmanlaajuista massahysteriaa: kaikki aikaisemmat pimennykset näyttävät arkeologisten todistusten perusteella johtaneen sivilisaation tuhoon. He yrittävät turhaan saada ihmisiä varautumaan seuraavaan kaaokseen. Lisäksi tiedemiehet joutuvat tekemisiin kultistien kanssa, jotka ovat jo pitkän aikaa saarnanneet sivilisaation tuhosta. Kultilla vaikuttaa olevan tietoja edellisistäkin maailmanlopuista.


title: Sipoon vanha kirkko

text: Sipoon vanha kirkko eli Pyhän Sigfridin kirkko on Sipoon kirkonkylässä sijaitseva keskiaikainen harmaakivikirkko. Kirkko on suosittu vihkikirkko kesäisin.


title: Sipoon vanha kirkko

text: Kirkko on rakennettu vuosina 1450–1454, ja se on saman tuntemattoman suunnittelijan, niin kutsutun Pernajan mestarin, käsialaa kuin eräät muutkin Itä-Uudenmaan harmaakivikirkot.


title: Sipoon vanha kirkko

text: Kirkko poikkeaa edellä mainituista osittaisen kaksilaivaisuutensa ja keskiaikaisen maa-kivilattian osalta. Rakennus on entistetty 1930-luvulla, mutta ei kuitenkaan aivan alkuperäiseen asuunsa.


title: Sipoon vanha kirkko

text: Sipoon vanhan kirkon kellotapuli rakennettiin alun perin puusta. Nykyinen, alaosaltaan kivinen tapuli on rakennettu vuonna 1811.


title: Kanadan Grand Prix 1997

text: Kanadan Grand Prix 1997 oli Formula 1 -sarjan osakilpailu, joka ajettiin Circuit Gilles Villeneuve -radalla 15. kesäkuuta 1997. Kilpailun voitti Ferrarin Michael Schumacher, jolle voitto oli kauden toinen. Nopeimman kierroksen ajoi David Coulthard aikaan 1,19.635.


title: Kanadan Grand Prix 1997

text: Kilpailu oli itävaltalaisen Alexander Wurzin ensimmäinen F1-osakilpailu.


title: DualShock

text: DualShock (virallisesti DUAL SHOCK, joskus myös Dual Shock) on Sonyn PlayStationin, PlayStation 2:n, PlayStation 3:n ja PlayStation 4:n ohjain, jossa on värinätoiminto.


title: DualShock

text: Alkuperäinen DualShock-ohjain esiteltiin Japanissa vuoden 1997 loppupuolella PlayStationin ohjaimeksi, ja julkaistiin marraskuussa 1997. Sitä edelsi vuonna 1996 esitelty, mutta huomattavasti vähemmän promotoitu, Dual Analog Controller -ohjain, jossa oli myös kaksi analogista sauvaa. Alkuperäisessä DualShockissa on seuraavat painikkeet: Start, Select, Analog, L1, L2, R1, R2, nuolinäppäimet, , , , sekä kaksi analogista sauvaa, jotka toimivat myös painikkeina.


title: DualShock

text: PlayStation 2:n ilmestyessä ilmestyi uusi DualShock 2 -ohjain. Se on melkein täysin samanlainen kuin alkuperäinen DualShock, mutta siinä on kaksi uutta värinätasoa, se on kevyempi ja kaikki sen näppäimet Selectiä, Startia, Analog-näppäintä sekä L3- ja R3-näppäimiä lukuun ottamatta ovat paineherkkiä. DualShock 2 on saatavilla lukuisissa väreissä: musta, hopea, vaaleanpunainen, punainen, valkoinen, läpinäkyvä harmaa, sininen ja vihreä. DualShock 2 toimii alkuperäisen PlayStationin ja PlayStation 2:n lisäksi PlayStation 3:ssa, tosin vain kolmansien osapuolien lisäosien kautta.


title: DualShock

text: PlayStation 3:n ilmestyessä ilmestyi DualShock 3, joka painaa 192 grammaa. Ohjaimen muoto ja painikkeet ovat samat kuin edellisissä malleissa, lukuun ottamatta aiempien DualShockien Analog-nappia, joka on poistettu. Ohjaimen keskelle on lisätty uusi nappula, jossa on PlayStation-logo. DualShock 3 on langaton, ja se toimii akulla. Akku on mahdollista ladata PS3:een kiinnitettävällä mini-USB-kaapelilla. DualShock 3:ssa on sisäinen liiketunnistin, SIXAXIS, jota voidaan hyödyntää pelatessa. DualShock 3 on saatavilla seuraavissa väreissä: musta, hopea, keraaminen valkoinen, klassinen valkoinen, sininen, tummanpunainen, vaaleanpunainen, ”viidakon vihreä” (), vaaleansininen, maastokuvioinen ja ”kosminen sininen”.


title: DualShock

text: Playstation 4:n ohjain julkaistiin PlayStation 4:n kanssa jouluna 2013. Ohjain painaa 210 grammaa. DualShock 4 on suurin muutos ohjaimeen tähän mennessä. Se lisää paljon uusia ominaisuuksia: kosketuslevyn, jakonapin, kaiutin, pelin kuvaamisen ja livelähetykset sekä LED-tangon. START-nappula on DualShock 4:ssä siirtynyt OPTIONS-nappulaan, kun taas kosketuslevyn painallus toimii SELECT-nappulana. Laitetta on myös karsittu, sillä ohjaimen suuntanapit ja pyöreät napit eivät välitä painalluksen syvyyttä.


title: DualShock

text: Ohjaimesta julkaistiin uusi malli syksyllä 2016, jonka eroavaisuudet normaalista ohjaimesta ovat valopalkki kosketuslevyn puolella sekä uudet analogisauvat.


title: Päiväsakko

text: Päiväsakko on sakko, joka lasketaan tuomitun päivätulojen perusteella. Teoriassa päiväsakko vastaa ansionmenetystä, joka seuraa yhdestä vankilapäivästä eli poissaolosta töistä. Suomessa sakko on kuitenkin paljon pienempi. Päiväsakkojärjestelmä on käytössä Suomessa, Ruotsissa, Tanskassa, Saksassa, Meksikossa ja Macaossa.


title: Päiväsakko

text: Käräjäoikeus tuomitsee päiväsakkorangaistuksen, jos se pitää rikosta niin lievänä, ettei ankarampi seuraamus ole tarpeen. Sakko voidaan laissa säädetyin edellytyksin määrätä myös poliisin kirjoittamalla rangaistusvaatimuksella, jonka kihlakunnansyyttäjä vahvistaa rangaistusmääräysmenettelyssä.


title: Päiväsakko

text: Päiväsakot tuomitaan kappaleittain. Esimerkiksi kunkin päiväsakon asettuen 10 euroon, 20 päiväsakkoa tuottaa määrät kerrottaen 200 euron kokonaissakon. Mitä moitittavammasta teosta on kysymys, sitä suurempi on rangaistukseksi määrättävien päiväsakkojen lukumäärä. Lain sallima suurin päiväsakkojen lukumäärä on 120 tai, jos syyksi luettuja rikoksia on useita, yhteisenä sakkorangaistuksena 240 kpl.


title: Päiväsakko

text: Yhden päiväsakon määräytymisperusteena toimivat tuomitun ansiotulot, pääomatulot sekä eräät verovapaat tulot. Aikaisemmin vaikutti myös varallisuus. Suurituloisen henkilön päiväsakon rahamäärä on pienituloisen henkilön päiväsakon rahamäärää suurempi, koska tarkoitus on, että rangaistus koskisi henkilön suhteelliseen taloudelliseen asemaan samalla tavoin tuloista riippumatta.


title: Päiväsakko

text: Päiväsakon rahamäärä lasketaan nettotuloista. Nettotulo on se rahamäärä, joka henkilölle jää käteen, kun kuukausituloista vähennetään verot, pakolliset vakuutusmaksut ja työttömyysvakuutusmaksu. Nettotuloista vähennetään perusvähennys 255 euroa. Saatu rahamäärä jaetaan 60:lla. Jokainen alaikäinen lapsi vähentää lisäksi päiväsakon määrää 3 eurolla. Pienin päiväsakko on 6 euroa.


title: Päiväsakko

text: Ellei syytetty osaa selvittää tulojaan ja varallisuuttaan sakon määräämistä varten, sen tekee käräjäoikeus. Mikäli henkilö hankkiakseen itselleen taloudellista hyötyä antaa viranomaiselle sakon määräämistä varten tuloistaan, elatusvelvollisuudestaan tai muusta maksukykyynsä vaikuttavasta seikasta olennaisesti totuudenvastaisen tai harhaanjohtavan tiedon, hän syyllistyy sakkovilppiin, josta voidaan rikoslain mukaan tuomita sakkoon, tai vankeuteen enintään kolmeksi kuukaudeksi.


title: Päiväsakko

text: Ellei sakkoa makseta vapaaehtoisesti, se siirretään ulosottoon pakolla täytäntöönpantavaksi. Jos sakkoa ei sittenkään saada ulosmitattua, käräjäoikeus voi muuntaa sen vankeudeksi, jolloin yksi vankeuspäivä vastaa kolmea päiväsakkoa. Tätä sakon muuntorangaistusta voidaan nykyään kuitenkin soveltaa vain tuomioistuimen määräämiin sakkoihin. Aiemmin myös poliisin rangaistusmääräysmenettelyssä määräämiin sakkoihin sovellettiin aika ajoin samaa prosessia.


title: Päiväsakko

text: Päiväsakkojärjestelmä otettiin Suomessa käyttöön vuonna 1921.


title: Päiväsakko

text: Suomen päiväsakkojärjestelmää on kritisoitu siitä, että suurituloiset joutuvat maksaman kohtuuttoman suuria sakkoja. Esimerkiksi liikemies Reima Kuisla joutui maksamaan yli 50 000 euroa ajettuaan 103 km/h 80 km/h-alueella. Hänen mukaansa Suomessa rangaistaan menestyksestä. Myös rikosoikeuden professori Matti Tolvanen pitää rangaistusta vakavuuteen nähden liiallisena. Hänen mukaansa sakotuksesta on tullut yksi varakkaiden verotuksen muoto. Suomalainen sakotusjärjestelmä on saanut huomiota myös ulkomailla. Esimerkiksi Washington Times on kutsunut tapausta sodaksi vaurautta vastaan.


title: Ranskan Grand Prix 1997

text: Ranskan Grand Prix 1997 oli Formula 1 -sarjan osakilpailu, joka ajettiin Magny-Coursilla 29. kesäkuuta 1997. Kilpailun voitti Michael Schumacher, jolle voitto oli toinen perättäinen ja kauden kolmas. Schumacher ajoi myös kilpailun nopeimman kierroksen ajalla 1,17.910. Norberto Fontana ajoi ensimmäisen F1-kilpailunsa.


title: Harsoinen teräs

text: Harsoinen teräs (PÄLP 34/POKS 34) on Hassisen Koneen albumi vuodelta 1982. Myyntiin se tuli 20. maaliskuuta. Syksyllä 1981 oli tapahtunut kokoonpanon muutoksia ja vaikka albumi saikin hyvän vastaanoton, Hassisen Kone ilmoitti bändin hajoamisesta kesän lopussa 1982. Kappale Seinät on alun perin äänitetty samoissa sessioissa levyn kanssa, mutta se jätettiin pois levyltä. Ensijulkaisunsa se sai vuonna 1997 Alangolla -Ismo Alangon lauluja -boksilla ja 2004 se sisällytettiin bonusbiisiksi remasteroituun CD-versioon.


title: Harsoinen teräs

text: Kaikki kappaleet säveltänyt ja sanoittanut Ismo Alanko.


title: Harsoinen teräs

text:
Vuoden 2004 remasteroitu CDIsmo Alanko . com
Hassisen Kone
Suomen äänitearkiston tietokanta
Pokon sivustot


title: Fran Mérida

text: Francisco ”Fran” Mérida Pérez (s. 4. maaliskuuta 1990 Barcelona) on espanjalainen jalkapalloilija, joka edustaa Brasilian pääsarjassa pelaavaa Atlético Paranaensea. Méridan pelipaikka on keskikentällä, joko keskellä tai vasemmalla laidalla. Hänen suurimpia vahvuuksiaan ovat teknisyys ja luovuus.


title: Fran Mérida

text: Mérida liittyi Barcelonan junioreihin kahdeksanvuotiaana, mutta päätti kesällä 2006 siirtyä maanmiehensä ja toisen Barcelona-kasvatin Cesc Fàbregasin jalanjäljissä Arsenaliin. Hän teki Arsenalin kanssa ammattilaissopimuksen maaliskuussa 2007. Siirrosta aiheutui suurehko kohu, sillä Barcelona, joka ei saanut pelaajasta siirtokorvausta, katsoi että seuran oikeuksia kasvattajana oli loukattu ja aloitti oikeusjutun Méridaa ja Arsenalia vastaan. Arsenal määrättiin lopulta lokakuussa 2007 maksamaan 3,2 miljoonan euroa Barcelonalle. Tapauksella saattaa olla merkittäviä seurauksia englantilaisseuroille, jotka voivat paikallisten lakien mukaan tehdä ammattilaissopimuksen 16 vuotta täyttäneen pelaajan kanssa, kun Espanjassa vastaava ikä on 18.


title: Fran Mérida

text: Ensiesiintymisensä Arsenalin edustusjoukkueessa Merida teki elokuussa 2006, harjoitusottelussa Boreham Woodia vastaan. Hän teki ottelussa yhden Arsenalin neljästä maalista. Kaudella 2006–2007 Mérida pelasi lähinnä reservi- ja akatemiasarjan otteluita ja oli yhdessä Arsenalin liigacup-ottelussa vaihdossa. Syksyllä 2007 hän pääsi kentälle muutamissa liigacupin otteluissa. Kevätkauden 2008 Mérida pelasi lainalla Espanjan Segunda Divisiónin Real Sociedadissa.


title: Fran Mérida

text: Kesäkuussa 2010 Mérida siirtyi Arsenalista kotimaahansa Atlético Madridin joukkueeseen vapaalla siirrolla, kun hänen sopimuksensa Arsenalin kanssa päättyi. Mérida sai Atléticossa peliaikaa niukasti ja oli lyhyen ajan lainalla portugalilaisessa Bragassa. Atléticosta hän siirtyi sarjaporrasta alempana pelaavaan Alicanten Hérculesiin. Mérida siirtyi nykyiseen seuraansa helmikuussa 2013.


title: Fran Mérida

text: Mérida oli vuonna 2007 mukana alle 17-vuotiaiden EM-kilpailuissa kultaa ja alle 17-vuotiaiden MM-kilpailuissa hopeaa voittaneessa Espanjan joukkueessa.


title: Germanicus

text: Germanicus Julius Caesar Claudianus (24. toukokuuta 15 eaa./16 eaa. – 10. lokakuuta 19 jaa.), usein tunnettu nimellä Germanicus, oli roomalainen sotapäällikkö ja keisari Tiberiuksen veljen Drusuksen poika. Germanicus oli myös keisari Claudiuksen veli ja keisari Caligulan isä.


title: Germanicus

text: Germanicus soti menestyksekkäästi germaaneja vastaan vuosina 13–16. Tiberius kutsui kuitenkin hänet takaisin Roomaan, sillä hän katsoi, että sota germaaneja vastaan tuhlasi liikaa Rooman voimavaroja. Vuonna 17 pitämänsä triumfin jälkeen Germanicus lähti tarkastamaan itäisiä provinsseja. Hän kuoli idässä vuonna 19, mahdollisesti salajuonen uhrina.


title: Philippe Troussier

text: Philippe Omar Troussier (s. 21. maaliskuuta 1955 Pariisi, Ranska) on Marokossa asuva ranskalainen jalkapallovalmentaja.


title: Philippe Troussier

text: Troussier on tullut tunnetuksi maajoukkuevalmentajana, eritoten Afrikassa ja Japanissa. Troussier sai lempinimen "Valkoinen noitatohtori" ansioistaan Norsunluurannikon, Burkina Fason, Nigerian ja Etelä-Afrikan maajoukkueiden ja norsunluurannikkolaisen ASEC Abidjanin valmentajana.


title: Philippe Troussier

text: Parhaiten Troussier kuitenkin tunnetaan Japanin maajoukkuevalmentajana. Troussier valmensi saarella 1998–2002 ja Troussierin aikana Japani voitti Aasian jalkapallocupin 2000, sijoittui toiseksi Maanosaliittojen cupissa 2001 ja viidenneksi Sydneyn kesäolympialaisissa 2000. Troussierin alaisuudessa Japani pelasi myös MM-kisoissa 2002 sijoittuen 16 parhaan joukkoon. Troussier valmensi myös Japanin MM-hopealle Nuorten maailmanmestaruuskisoissa 1999.


title: Philippe Troussier

text: 2005 Troussier nimettiin Marokon jalkapallomaajoukkueen päävalmentajaksi, mutta hän sai potkut vain kahden kuukauden kuluttua nimityksestä.


title: Philippe Troussier

text: Maaliskuussa 2008 Troussier palasi valmennuskentille, mutta pesti Japanin 3.divisioonassa pelanneessa FC Ryūkyūssa jäi lyhyeksi.


title: Philippe Troussier

text: Helmikuussa 2011 Troussier siirtyi valmentamaan Kiinan pääsarjaan Shenzhenia. Seura putosi ranskalaisen johdolla Kiinan Superliigasta, jossa se oli pelannut yhtäjaksoisesti vuodesta 1998 alkaen. Troussier sai heikosta tuloksesta huolimatta jatkaa, muttei onnistunut nostamaan seuraa takaisin liigaan. Hänen sopimuksensa seuran kanssa päättyi kauteen 2013.


title: Philippe Troussier

text: Heinäkuussa 2014 Troussier jatkoi valmennusuraansa tunisialaisen CS Sfaxienin päävalmentajana. Hän jätti seuran syyskuussa 2014, kun Sfaxien putosi Afrikan Mestarien liigan loppuottelusta.


title: Philippe Troussier

text: Kaudeksi 2015 Troussier palasi Kiinaan valmentamaan Hangzhou Greentownia. Heikot tulokset johtivat kuitenkin potkuihin heinäkuun alussa 2015. Vuonna 2006 Troussier ja hänen vaimonsa Dominique kääntyivät Islamin uskoon. Tuolloin Philippe Troussier vaihtoi nimekseen Omar Troussier ja hänen vaimonsa otti nimekseen Aminan. Troussiereillä on kaksi marokkolaista adoptiolasta, Selma ja Mariam.


title: Nacer Barazite

text: Nacer Barazite (s. 27. toukokuuta 1990 Arnhem, Gelderland, Alankomaat) on alankomaalainen jalkapalloilija, joka edustaa Monacoa. Barazite on pelipaikaltaan hyökkäävä keskikenttäpelaaja, eli niin sanottu piilokärki. Hän on edustanut maataan useissa juniorimaajoukkueissa.


title: Nacer Barazite

text: Kesällä 2006 Arsenaliin NEC Nijmegenistä siirtynyt Barazite debytoi ykkösjoukkueessa jo samana kesänä, harjoitusottelussa Boreham Woodia vastaan. Hän teki ottelussa joukkueensa kolmannen maalin.


title: Walton-vaihe

text: Walton-vaihe ("Waltonian") oli Englannin plioseenin lopun lämmin kausi, jota vastaa Alankomaissa Reuver-vaiheen ja yleismaailmallisemmin Piacenza-vaiheen ("Piacenzian") loppuosa. Vaihe päättyi 2,58 miljoonaa vuotta sitten. Walton-vaihe edelsi pleistoseenin jääkausia. Silloin kasvoi ainakin jossain vaiheessa Englannissa mäntyä ("Pinus") ja koivuja ("Betula") ja lisäksi lauhkean vyöhykkeen tammisekametsää, jossa oli tammea ("Quercus"), jalokuusta ("Abies"), jalavaa ("Ulmus") ja kastanjaa ("Castanea"). Tätä kautta seurasi Englannissa pleistoseeniin kuuluva kylmä preludhamian, Alankomaissa pretiglian-jääkausi.


title: Bryan Trottier

text: Bryan John Trottier (s. 17. heinäkuuta 1956 Val Marie, Saskatchewan, Kanada) on entinen kanadalainen jääkiekkoilija, jonka New York Islanders varasi vuoden 1974 NHL-draftin toisella kierroksella, numerolla 22. Trottier pelasi keskushyökkääjänä 18 kautta National Hockey League -liigassa New York Islandersin ja Pittsburgh Penguinsin joukkueissa. Hän voitti neljä Stanley Cupia Islandersissa, kaksi Penguinsissa ja yhden Colorado Avalanchen apuvalmentajana.


title: Bryan Trottier

text: Pelaajauransa huipulla Trottierin voinee katsoa olleen New York Islandersin "dynastiajoukkueen" ykkössentterinä pelatessaan. Tuolloin hänen laitahyökkääjänsä olivat useimmiten Mike Bossy ja Clark Gillies ja kentällisen peliä tekevänä puolustajana toimi Denis Potvin.


title: Akkutesteri

text: Akkutesteri on mittalaite, jolla mitataan akun kuntoa tai varaustilaa. Mittaamiseen on useita erilaisia mittalaitteita.


title: Akkutesteri

text: Nykyaikaisen testerin toiminta perustuu akun sisäisen impedanssin määrittämiseen. Tietämällä samanlaisen uuden akun sisäinen vastus ja vertaamalla sitä mitattuun tulokseen voidaan määrittää akun toimintakunto. Mittaukseen käytetään noin 1 kHz:n taajuista vaihtojännitettä ja virtana noin 50 mA. Vastusarvo kasvaa ajan mittaan, esimerkiksi akunlevyjen korrosioidessa ja elektrolyytin heikentyessä. 100 Ah:n akun vastus on luokkaa 1 mΩ ja 1000 Ah:n akun 0,13 mΩ. Akun kunto on heikko, kun vastusarvo on kasvanut 1,5–2-kertaiseksi uuteen akkuun nähden. Lisäksi testeri mittaa jännitteen, joka ei saa olla testeriin asetettua arvoa alempi. Vastusarvo vaihtelee merkittävästi akun varaustilasta riippuen, joten mittaus tulee aina suorittaa esimerkiksi täyteen ladatulle akulle. Vastus riippuu myös lämpötilasta, joten mittaus on syytä suorittaa aina esimerkiksi huoneenlämmössä. Akkua ei tarvitse irrottaa virtapiiristä mittauksen ajaksi. Pienestä vastusarvosta johtuen mittaus tulee suorittaa aina samasta kohtaa, jolloin liitokset tai lyijynavan vastus ei vaikuta mitattuun vastusarvoon. Li-ion- ja joskus Ni-MH-akussa voi olla sarjaankytkentä PTC-suojavastukseen ja/tai FET-virranrajoitukseen, jolloin akkutesterillä niitä ei voi täsmällisesti mitata.


title: Akkutesteri

text: Kuormitustestauksessa akkua puretaan, kunnes sen jännite laskee arvoon, joka vastaa lähes täysin puretun akun jännitettä. Akun kapasiteetti on tällöin purkuun käytetyn virran arvo kertaa aika.


title: Akkutesteri

text: Lyijyakun varaustilaa voi mitata myös areometrillä. Nestettä imetään akkukennosta laitteen sisään. 100 % varaustilaa vastaava akkunesteen ominaispaino on noin 1,265 g/cm³. Lämpötila vaikuttaa lukemaan.


title: Akkutesteri

text: Volttimittarilla voi karkeasti arvioida akun varaustilaa. Tavallisessa kuusikennoisessa lyijyakussa 100 %:n varaustilaa vastaa noin 12,65 V ja 0 %:n vastaava jännite on 11,89 V.


title: Akkutesteri

text: Oikosulkumittauksessa mitataan lyhytaikaisesti akun antamaa maksimivirtaa.


title: Eksergia

text: Eksergia ( 'pois' + "ergia" 'työ') on energian työhön kykenevä osuus. "Anergia" taas on työhön kykenemätön osuus. Nimen käsitteelle esitti Zoran Rant vuonna 1956, mutta käsitteen kehitti J. Willard Gibbs vuonna 1873. Eksergian synonyymejä ovat mm. ekserginen energia, hyödynnettävissä oleva energia, käyttökelpoinen työ, maksimi- tai minimityö, palautuva työ ja ideaalinen työ.


title: Eksergia

text: Systeemin eksergia on suurin mahdollinen mekaaninen tai sen kanssa ekvivalenttinen energia, joka voidaan työnä saada järjestelmästä, kun järjestelmä siirtyy alkutilasta tasapainotilaan ympäristön kanssa.


title: Eksergia

text: Eksergiaa ovat kokonaan liike-energia, potentiaalienergia ja sähköinen energia sekä magneettinen energia. Sisäenergiasta voidaan muuttaa mekaaniseksi energiaksi, eli eksergiaksi, vain Carnot'n koneen hyötysuhteen määrittelemä osuus.


title: Eksergia

text: Vuonna 1824 Sadi Carnot tutki mm. James Wattin tekemiä höyrykoneen parannuksia. Carnot sovelsi teoreettista lähestymistapaa ja löysi uusia ideoita. Hän halusi selvittää, onko lämpövoimakoneen hyötysuhteelle olemassa fysikaalista ylärajaa (pienempi kuin 1). Tätä varten hänen oli kehitettävä todellisesta konekonstruktiosta riippumaton konstruktio. Hän käytti käsitteitä A ja B. Nämä ovat kaksi vakiolämpötilassa olevaan järjestelmää siten, että A:n lämpötila on korkeampi kuin B:n. A:sta voidaan ottaa ja B:hen voidaan lisätä lämpöä ilman, että niiden lämpötila muuttuu.


title: Eksergia

text: Carnot kuvasi sen, mitä nykyisin kutsutaan Carnot-prosessiksi, ja todisti ajatuskokeella, että mikä tahansa lämpövoimaprosessi, joka toimii tätä paremmin, on ikiliikkuja. 1820-luvulla ikiliikkuja oli jo todettu silloisen tietämyksen mukaan mahdottomaksi.


title: Eksergia

text: Lämpövoimaprosessin hyötysuhteen yläräjan määritys on ensimmäinen moderni termodynamiikan toisen pääsäännön muotoilu. Koska siihen ei liity matematiikkaa, sitä käytetään yhä esiteltäessä toista pääsääntöä ja entropiaa. Carnot'n lämpövoimakoneisiin, tasapainoon ja lämpölähteisiin sekä -nieluihin keskittyvä esitys on hyvä johdanto myös asiaan läheisesti liittyvään eksergian käsitteeseen.


title: Eksergia

text: Carnot'n aikaan 1800-luvun alkupuolella käytettiin virheellistä kalorista lämmönteoriaa, mutta sen syrjäytti kineettinen teoria vuosisadan puoliväliin mennessä. Lukuisat tieteilijät lisäsivät matemaattisen esityksen ensimmäiseen ja toiseen termodynamiikan pääsääntöön sekä kehittivät entropian käsitteen. Näin Carnot'n höyrykoneesta alkanut työ on päätynyt kaikkein universaaleimpaan fysiikan lakiin. Entropiaa ja toista pääsääntöä käytetään kvanttifysiikassa ja kosmologiassa sekä kaikessa tältä väliltä.


title: Eksergia

text: 1870-luvulla Josiah Willard Gibbs kokosi suureen määrän 1800-luvun termokemiaa yhtenäiseksi teoriaksi. Gibbsin teoria sisälsi uuden käsitteen: kemiallisen potentiaalin. Tämä aiheuttaa muutoksen samalla tavoin kuin termodynaaminen potentiaali. Gibbsin yhtenäisteoria johti termodynaamisen potentiaalin tilafunktioon, joka kuvaa eroa termodynaamisesta tasapainosta.


title: Eksergia

text: 1873 Gibbs muotoili "kappaleen ja väliaineen käytettävissä olevan energian" matemaattisesti, muotoon joka sillä on myös nykyisin. Eksergian kuvaava fysiikka on sittemmin muuttunut vain vähän. Termin "eksergia" esitti 1956 Zoran Rant: sana muodostuu kreikan sanoista "eks-" ja "ergon", jotka tarkoittavat 'työstä'.


title: Eksergia

text: Eksergia mittaa, kuinka järjestelmä kykenee aiheuttamaan muutosta järjestelmän siirtyessä tasapainoon ympäristönsä kanssa. Kun järjestelmä on saavuttanut ympäristönsä tilan, sen eksergia on nolla eikä se voi enää aiheuttaa muutosta. Tätä sanotaan järjestelmän kuolleeksi tilaksi.


title: Eksergia

text: Toisin kuin energia, joka säilyy kiertoprosesseissa, palautumaton kierto vähentää eksergiaa. Tällainen eksergian väheneminen on suhteessa entropian lisääntymiseen systeemin ja sen ympäristön kokonaisuudessa. Eksergia on siis systeemin ja sen ympäristön yhteinen ominaisuus. Tästä syystä eksergia ei ole termodynaaminen aineen ominaisuus eikä systeemin termodynaaminen potentiaalikaan. Kuitenkin se on kaikkein käyttökelpoisin näiden arvojen sovellus ja lasketaan näiden pohjalta. Eksergian ja energian yksikkö on sama kuin työn eli Joule. Eksergia ja energia ovat tilafunktioita, vaikka työ ei ole tilafunktio.


title: Serge Savard

text: Serge Aubrey Savard OC , CQ, (s. 22. tammikuuta 1946, Montreal, Quebec, Kanada) on entinen jääkiekkoilija, joka tuli tunnetuksi pelatessaan puolustajana Montreal Canadiensin NHL-joukkueessa. Hän toimii tätä nykyä liikemiehenä Montrealissa.


title: Tha Block Is Hot

text: Tha Block Is Hot on rap -artisti Lil Waynen ensimmäinen studioalbumi, joka julkaistiin 2. marraskuuta 1999.


title: Lights Out (Lil Wayne)

text: Lights Out on rap -artisti Lil Waynen toinen studioalbumi. Albumi julkaistiin 19. joulukuuta 2000.


title: 500 Degreez

text: 500 Degreez on rap -artisti Lil Waynen studioalbumi, joka julkaistiin 23. heinäkuuta 2002.


title: Tha Carter

text: Tha Carter on Lil Waynen neljäs studioalbumi sekä Carter-albumisarjan ensimmäinen osa, joka julkaistiin 29. kesäkuuta 2004.


title: Tha Carter II

text: Tha Carter II on Lil Waynen viides studioalbumi sekä Carter-albumisarjan toinen osa, joka julkaistiin 6. joulukuuta 2005.


title: Ōran kōkō host club

text: Ōran kōkō host club (, englanniksi "Ouran High School Host Club") on japanilainen, Bisco Hatorin luoma mangasarja, josta on tehty myös animeversio. Mangasarjan ensimmäinen osa ilmestyi vuonna 2003 ja se jatkuu edelleen. Animesarja ilmestyi 2006. Sarja keskittyy lukioikäiseen kaveriporukkaan, jotka kaikki työskentelevät samassa klubissa.


title: Ōran kōkō host club

text: Haruhi Fujioka on melko köyhästä perheestä lähtöisin oleva ahkera opiskelija, joka kamppailee tiensä rikkaiden suosimaan Ouranin lukioon. Sisään tähän Ouraniin hän pääsi vain älynsä ansiosta, vaikka hänellä ei ole edes varaa ostaa koulun virallista koulupukua!


title: Ōran kōkō host club

text: Haruhin saapuessa Ouraniin, joutuu hän kohtaamaan täysin erilaisen ajatusmaailman. Haruhi, joka pitää opiskelua suuressa arvossa, eksyy Ouran High School Host Club -nimiseen kerhoon, jonka jäsenet näyttävät olevan lukiossa vain leikkiäkseen. Kerhon hän kohtaa ensimmäistä kertaa etsiessään itselleen rauhallista lukusalia, mutta eksyykin kolmanteen musiikkiluokkaan. Siellä majaa pitää koulun kuuluisa Host Club, kuudesta bishounenista koostuva ryhmä, jonka aika ja budjetit menevät koulun tyttöjen viihdyttämiseen. Haruhi yrittää poistua paikalta, mutta epähuomiossaan rikkoo kahdeksan miljoonan jenin arvoisen vaasin, jota hänellä ei ole varaa maksaa takaisin. Host Clubin jäsenet päättävät, että Haruhin on liityttävä Host Clubin juoksupojaksi, jotta voisi maksaa velkansa. Pian käy kuitenkin ilmi, että Haruhissa on ainesta muuhunkin kuin kahvinhakuun. Niinpä Host Club lahjoittaa hänelle koulun koulupuvun, piilolinssit ja hiustenleikkuun. Näin alkaa Haruhin työ Host Clubin jäsenenä, viihdyttäjänä. Matkaan kuitenkin sattuu pieni mutka, kun Haruhista paljastuu jotain täysin odottamatonta – Haruhi nimittäin on tyttö, eikä näin ollen sopiva Host Cubin jäseneksi. Host Club päättää kuitenkin salata Haruhin sukupuolen, sillä onhan hänellä vielä velka maksettavanaan ja ihailijoitakin hän on jo ehtinyt poikana saamaan. Jakso jaksolta jokainen Host Clubin jäsen näyttää uppoavan syvemmälle soppaan nimeltä Haruhi, ja seikkailu voi alkaa.


title: Novita

text: Novita Oy on suomalainen perheyritys, joka valmistaa käsityölankoja pääasiassa villasta ja muista luonnonkuiduista. Yrityksen tuotteisiin kuuluvat muun muassa villasta ja puuvillasta tehdyt langat sekä erilaiset sekoitelangat . Lankoja käytetään muun muassa neulontaan ja virkkaukseen. Novita myy myös käsityötarvikkeita, kuten puikkoja ja virkkuukoukkuja. Tuotteita myydään eri puolilla Suomea yli 2 000 myyntipistettä käsittävässä jälleenmyyntiverkostossa, päivittäistavaramarkettien lisäksi lanka- ja käsityöliikkeissä.


title: Novita

text: Vuonna 2014 Novita oli Pohjoismaiden suurin ja Euroopan suurimpiin kuuluva käsityölankojen valmistaja ja sen markkinaosuus Suomessa oli noin 90 prosenttia.


title: Novita

text: Novitan pääkonttori sijaitsee Helsingissä. Yrityksen liikevaihto on noin 25 miljoonaa euroa vuodessa, ja työntekijöitä sillä on yli sata. Melkein koko henkilöstö on kiinnostunut langoista ja käsitöistä, ja usein he neulovat palavereissakin. Käsityölankoja kehrätään pääosin Kouvolan kaupungissa, Korialla, jonka tehtaassa työskentelee noin 60 henkilöä. Novitan vuosituotanto on noin miljoona kiloa lankaa eli noin 10 miljoonaa lankakerää. Yrityksellä on aputoiminimi Helsingin Villakehräämö.


title: Novita

text: Novitan hallitukseen kuuluvat toimitusjohtaja Daniela Yrjö-Koskisen ja hallituksen puheenjohtaja Ernst Gylfen lisäksi Denis Gylfe, Patricia Gylfe, Matti Luukkainen ja Ville Tolvanen.


title: Novita

text: Novitan perusti Ernst Gylfe vuonna 1928. Tätä aiemmin hän oli johtanut Klingedahissa Suomen suurinta kehräämöä, jossa tehtiin karstalankaa. Hän unelmansa oli kuitenkin perustaa maan ensimmäinen kampalankakehräämö ja siksi hän lähti 50-vuotiaana Englantiin Bradfordiin opiskelemaan uutta kehräämötekniikkaa, jolla syntyi entistä sileämpää ja pehmeämpää lankaa. Palattuaan Suomeen hän perusti Helsingin Villakehräämö Oy:n. Langankehruu aloitettiin silloisen Merikaapelihallin, nykyisen Merikorttelin, tiloissa, ja vuonna 1935 ostettiin Gylfe osti Lauttasaaresta oman tontin rakentaakseen sinne lankatehtaan. Sota-aikana kehräämöstä loppui raaka-aine, mutta ketään ei lomautettu, vaan työntekijät kutoivat rintamalle villasukkia.


title: Novita

text: Villakehräämön johdossa jatkoi Enrstin poika Bosse Gylfe, tekstiili-insinööri, joka halusi kehittää mahdollisimman tehokasta tuotantoa. Hän loi myös tärkeitä suhteita ulkomaisiin raaka-ainetoimittajiin. Vuonna 1974 lankatehdas siirtyi Helsingistä Elimäen Korialle, nykyiseen Kouvolaan. Lauttasaaren tehtaalle jäi yrityksen markkinointi, hankinta ja tuotesuunnittelu.


title: Novita

text:
Yhtiön kolmas johtaja oli Ernst Gylfen lapsenlapsi Ernst Gylfe, joka aloitti oman uransa IBM:llä. Hänen sisaruksensa olisivat halunneet myydä yrityksen pois, joten Ernst otti riskin, hankki suuren lainan ja lunasti perheyrityksen itselleen. Suvun ensimmäinen ulkopuolinen toimitusjohtaja, Kalevi Luukkainen, palkattiin vuonna 2001. Vuonna 2007 yrityksessä tehtiin sukupolvenvaihdos, jossa omistus siirtyi isä Ernst Gylfeltä hänen lapsilleen Daniela Gylfelle, Patricia Gylfelle ja Ernst Fredrik Gylfelle.
Kansainvälistä markkinointia opiskellut kauppatieteen maisteri Daniela Yrjö-Koskinen aloitti Novitan markkinointijohtajana vuonna 1998 työskenneltyään sitä ennen viisi vuotta Revlonin markkinointijohdossa, vuonna 2008 hänestä tuli Novitan varatoimitusjohtaja ja vuonna 2010 Novitan toimitusjohtaja. Hän johtaa yritystä jo neljännessä sukupolvessa.. Vuonna 2012 yrityksen liikevaihto oli 27 miljoonaa euroa ja nettotulosta 2,84 miljoonaa.


title: Novita

text: Kymmenessä vuodessa Novitan liikevaihto kasvoi 50 prosenttia ja vuonna 2017 se oli 23 miljoonaa euroa. Novita hyötyi Suomessa finanssikriisistä, kun kuluttajat palasivat perusasioiden ääreen, kotiin ja perheen luo. Liikevaihdosta yli 90 prosenttia tuli Suomesta ja noin viisi prosenttia Ruotsista, Norjasta ja Baltian maista. Suomen satavuotisjuhlavuoden kunniaksi Novita järjesti Suomi 100-sukkamallikilpailun, jonka voitti Niina Laitinen.


title: Novita

text: Keväällä 2018 Novita solmi ison jälleenmyyntisopimuksen brittiläisen tavarataloketjun John Lewisin kanssa, minkä ansiosta Novitan neulelankoja myydään syksystä 2018 lähtien 30 tavaratalossa ja verkkokaupassa Englannissa, Skotlannissa ja Walesissa. Koska suomalainen neulomistekniikka eroaa brittiläisestä ja koska Englannissa ei enää opeteta käsitöitä kouluissa, Novita päätti pitää Oxford Streetin John Lewis-tavaratalossa villasukkaklinikan, jossa opetettiin kädestä pitäen villasukan neulomista ja malleja. Käytännön ohjeiden jälkeen Novitan ohjeiden lukeminen helpottuu.


title: Novita

text: Syksyllä 2018 Novita julkaisi 90-vuotisjuhliensa yhteydessä kirjan ”Kaikkien aikojen villasukkakirja”. Kirjassa esitellään muun muassa sosiaalisessa mediassa menestyneiden ei-ammattilaisten tekemiä sukkamalleja.


title: Novita

text: Novitan konseptiin kuuluu luonnonmateriaali villa, pohjoismainen design ja digineuleyhteisö Neulomo, englanniksi Knittery.


title: Novita

text: Novitan tuotteilla on Suomalaisen työn liiton myöntämä Avainlippu. Novitan lankakokoelmasta löytyy noin 20 tuotenimekettä ja 150 eri väriä. Yrityksen vanhimmat tuotteet ovat neulelangat Novita Nalle ja Novita 7 Veljestä, joka syntyi myyntiedustaja Gunnar Mannisen vinkistä. Hän kertoi, että asiakkaat kaipaavat Nalle-langan rinnalle paksumpaa sukkalankaa. Alun perin lankaa sai 7 eri värissä, jotka oli nimetty Aleksis Kiven Seitsemän veljestä -teoksen mukaan. Värit olivat neutraaleja, kuten luonnonvalkoista, beigeä ja eri harmaan sävyjä. Nykyisin 7 veljestä -lankaa valmistetaan vuosittain noin miljoona kiloa. Langan villa saatiin aiemmin Argentiinasta, nykyään pääosin Norjasta ja Englannista. Langan valmistusvaiheisiin kuuluvat muun muassa värjäys, kampaaminen, kehrääminen, langan "rentoutuminen" höyrykoneessa, keriminen ja pakkaaminen.


title: Novita

text: Novitan tuotteisiin kuuluvat käsityötarvikkeet ja tekstiilit.


title: Novita

text: Novita tarjoaa asiakkailleen paitsi lankoja myös ohjeita. Niitä julkaistaan harrastelehti "Novitassa", jossa on vuosittain lähes 200 erilaista neulemallia.


title: Novita

text: Sosiaalisen median hyödyntäjänä ja asiakkaiden kuuntelijana Novitaa pidetään edelläkävijänä. Vuonna 2004 netissä avattiin "Novita"-lehden rinnalle verkkoyhteisö Neulomo. Novitalla on myös oma puhelinneuvonta. Vuonna 2018 Novitan Novitaknits-neuleyhteisössä oli yli 100 000 jäsentä ympäri maailmaa. Facebookissa Novita ylläpitää ryhmää Voihan villasukka, jossa oli vuonna 2018 yli 74 000 jäsentä.


title: Novita

text:
Vuosina 2012 ja 2016 "Novita"-lehti nousi Suomen arvostetuimmaksi harrastelehdeksi "Markkinointi & Mainonta" -lehden ja Taloustutkimuksen Brändien arvostus -kyselyssä.
Novita on tehnyt yhteistyötä esimerkiksi Rovion kanssa: Angry Birdseistä on tehty kolme virkkauskirjaa. Yhteistyökumppaneihin kuuluvat myös Tekstiiliopettajaliitto ja Martat, joiden kanssa toteutettiin hyväntekeväisyystempauksena maailman suurin peitto Tuomiokirkon portaille vuonna 2012”.


title: Novita

text: Vuonna 2016 yrityksen liikevaihdosta 5 prosenttia tuli viennistä, suurimpana maana Ruotsi.


title: Novita

text: Vuonna 2013 toimitusjohtaja Yrjö-Koskinen ylsi finaaliin Ernst & Youngin Entrepreneur of the Year -kisassa.


title: Novita

text: Novitalla on 100-prosenttinen kierrätys, eli sen käyttämät pakkausmateriaalit ovat kierrätettäviä ja kehruuylijäämistä kehrätään kierrätyslankaa.


title: Novita

text: Novitan tehtaassa panostetaan uusiutuvaan energiaan ja energiatehokkuuteen. Korian tehtaassa käytetään tuulivoimalla tuotettua ekoenergiaa, ja sen lisäksi värjäysprosessissa syntyvä lämpö otetaan talteen ja sillä esilämmitetään uusien värjäyserien tarvitsema vesi. Langan viimeistelyvaiheessa käytetään biokaasua.


title: Grosspitz

text: Grosspitz ( [] ’suuri pystykorva’) on alkukantainen saksalainen koirarotu, yksi viidestä saksanpystykorvarodusta. Grosspitz on jalostettu viikinkien paimenkoirista noin vuonna 1000 jaa. Se kuuluu ryhmään FCI 5.


title: Grosspitz

text:
Grosspitzia voisi sanoa myös suureksi saksanpystykorvaksi. Sallitut väri ovat valkoinen, musta ja ruskea. Ruskea väri hävisi rodusta kokonaan, mutta sitä on elvytetty mittelspitz-risteytysten avulla Saksassa.
Rodun edustajia vietiin ennen ensimmäistä maailmansotaa Amerikkaan, mutta maailmansodan jälkeen sen nimi muutettiin siellä amerikaneskimokoiraksi. Syynä oli, että haluttiin katkaista kaikki yhteydet sodan hävinneeseen Saksaan. Amerikkalaiset pitävät nykyään amerikaneskimokoiraa omana rotunaan. Saksanpystykorva on kehittynyt kivikautisesta suokoirasta ja on Keski-Euroopan vanhin koirarotu. Siitä on kehittynyt monia muita rotuja, ja sitä on myös joskus muissa roduissa. Rodusta on useita kokomuunnoksia, joista on helppoa valita mieleisensä. Saksanpystykorvat ovat luonnostaan valppaita, eikä niillä ole metsästysviettiä, joten ne ovat hyviä vahtikoiria. Lisäksi ne ovat viehättäviä seurakoiria.


title: Grosspitz

text: Suomessa on tällä hetkellä yhteensä 77 grosspitziä ja viimeisin pentue Suomessa on syntynyt vuonna 2017.


title: Sajida Talfa

text: Sajida Khairullah Talfa () (s. 24. kesäkuuta 1937) oli Irakin presidentin Saddam Husseinin ensimmäinen vaimo. Heillä oli kaksi poikaa Udai ja Qusai ja kolme tytärtä Raghad, Rana, ja Hala.


title: Sajida Talfa

text:
Sajida pantiin kotiarestiin vuonna 1996, kun hänen epäiltiin olevan osana poikansa Udain salamurhayritykseen vuonna 1997.
Huhtikuussa 2003 Sajida Talfa pakeni Irakista ja asuu ehkä Qatarissa.


title: Raghad Hussein

text: Raghad Saddam Hussein (; s. 2. syyskuuta 1968) on Irakin entisen presidentin Saddam Husseinin vanhin tytär.


title: Raghad Hussein

text: Hän oli naimisissa Husain Kamilin kanssa, joka loikkasi Jordaniaan ja kertoi Irakin salaisista aseista CIA:lle ja MI6:lle. Kamil surmattiin, kun hän palasi Irakiin.


title: Raghad Hussein

text: Vuodesta 2004 Hussein on asunut Ammanissa, Jordaniassa. Vuonna 2006 hänet etsintäkuulutettiin Irakissa, mutta Jordanian kuningas Abdullah II oli kutsunut Raghadin Jordaniaan.


title: Raghad Hussein

text: Saddamin teloituksen jälkeen hän esiintyi Saddamia kannattavassa mielenosoituksessa Jordaniassa. Hän on useaan otteeseen sanonut olevansa ylpeä isästään.


title: Tapiola (Sibelius)

text: Tapiola on Jean Sibeliuksen vuonna 1926 säveltämä sinfoninen runo. Teoksen nimi viittaa suomalaiseen mytologiaan, metsänjumala Tapioon. Kustantajan pyynnöstä Sibelius hahmotteli partituuriin nelisäkeisen mottorunon: ”On metsät Pohjolassa sankat, tummat/ ne ikisalat, haaveet hurjat loi./ Asunnot Tapion on siellä kummat,/ haltiat väikkyy, hämyn äänet soi.” Näennäisen kansallisista lähtökohdistaan huolimatta sävellys on luonteeltaan täysin abstrakti ja etenee musiikin lakien alaisena. Luonto oli Sibeliukselle innoittaja, ei kuvauksen kohde.


title: Tapiola (Sibelius)

text: "Tapiola" syntyi New Yorkissa vaikuttaneen kapellimestarin Walter Damroschin tilauksesta. Sibelius matkusti Italiaan Caprille, missä sävellystyö pääsi käyntiin. Kantaesitys kuultiin New Yorkissa vuoden 1926 lopulla, mutta itsekritiikin koettelema säveltäjä teki siihen vielä jälkeenpäin pieniä muutoksia.


title: Tapiola (Sibelius)

text: "Tapiola" kuuluu Sibeliuksen vahvaan myöhäiskauteen. Se oli Sibeliuksen viimeinen suurimuotoinen orkesteriteos, ja moni musiikintutkija pitää sitä säveltäjän parhaiden sinfonioiden veroisena. Sibeliuksen musiikin englantilainen esitaistelija Cecil Gray sanoi "Tapiolasta": ”Vaikka Sibelius ei olisi kirjoittanut mitään muuta, tämä teos riittäisi sijoittamaan hänet kaikkien aikojen suurimpien mestareiden joukkoon.”


title: Lale Andersen

text: Lale Andersen (alkuperäiseltä nimeltään "Liese-Lotte Helene Berta Bunnenberg") (23. maaliskuuta 1905 Bremerhaven, Saksa – 29. elokuuta 1972 Wien, Itävalta) oli saksalainen laulaja ja näyttelijä. Hänet tunnetaan parhaiten vuonna 1939 levyttämästään laulusta "Lili Marleen", josta tuli maailmankuulu ympäri maailmaa toisen maailmansodan aikana. Laulu nosti Andersenin Saksan suosituimpien laulajien joukkoon, ja hän levytti lukuisia muitakin ikivihreitä, kuten "Es geht alles vorüber, es geht alles vorbei" (1941). Vuonna 1961 hän edusti Saksaa euroviisuissa kappaleella "Einmal sehen wir uns wieder", mutta sai vain kolme pistettä ja sijoittui vasta 13:nneksi. Tämän lisäksi hän näytteli elämänsä aikana noin kymmenessä elokuvassa. Lale Andersen kuoli sydänkohtaukseen Wienissä vuonna 1972.


title: Lale Andersen

text: Rainer Werner Fassbinderin elokuva "Lili Marlene" (1981) perustuu löyhästi Andersenin muistelmateokseen "Der Himmel hat viele Farben".


title: Britannian Grand Prix 1997

text: Britannian Grand Prix 1997 oli Formula 1 -sarjan osakilpailu, joka ajettiin Silverstonessa 13. heinäkuuta 1997. Kilpailun voitti Jacques Villeneuve, jolle voitto oli kauden neljäs. Samalla voitto oli Villeneuven Williams-tallin sadas voitto. Nopeimman kierroksen ajoi Michael Schumacher ajalla 1,24.475. Uusintalähdön takia kilpailun kierrosmäärää vähennettiin yhdellä.


title: Saksan Grand Prix 1997

text: Saksan Grand Prix 1997 oli Formula 1 -sarjan osakilpailu, joka ajettiin Hockenheimissa, Saksassa, 27. heinäkuuta 1997. Kilpailun voitti Gerhard Berger, jolle voitto oli kauden ensimmäinen ja uran kymmenes. Voitto oli samalla Bergerin F1-uran sekä Benetton-tallin viimeinen. Berger ajoi myös kilpailun nopeimman kierroksen aikaan 1,45.747.


title: Unkarin Grand Prix 1997

text: Unkarin Grand Prix 1997 oli Formula 1 -sarjan osakilpailu, joka ajettiin Hungaroringillä 10. elokuuta 1997. Kilpailun voitti Jacques Villeneuve, joka ohitti kilpailua johtaneen Damon Hillin viimeisellä kierroksella. Hillillä oli ongelmia kaasunsa ja vaihteidensa kanssa, mutta hän kuitenkin sijoittui toiseksi tuoden Arrows-tallilleen ensimmäisen palkintosijoituksen sitten kauden 1995 Australian GP:n. Talli kilpaili tosin silloin Footwork-nimisenä. Villeneuven ohitus Hillistä oli F1:ssä kautta aikain 18:s viimeisen kierroksen ohitus, jolla on siirrytty kilpailun johtoon ja voitettu kilpailu.


title: Unkarin Grand Prix 1997

text: Villeneuve voitti Unkarissa myös kaudella 1996.


title: Unkarin Grand Prix 1997

text: Kilpailun jälkeen Michael Schumacher jatkoi MM-pistejohdossa kolme pistettä Villeneuven edellä. Johnny Herbertin kolmas sija oli hänelle paras koko kaudella. Kilpailussa rikottiin myös merkkipaaluja, kun Prost/Ligier rikkoi 400:n kerätyn MM-pisteen rajan.


title: Unkarin Grand Prix 1997

text: Ennen Unkarin kilpailua Benetton-tallin tallipäällikkö Flavio Briatore julkisti tehneensä kaudeksi 1998 sopimuksen italialaisen Giancarlo Fisichellan kanssa. Lisäksi Eddie Irvinen ilmoitettiin jatkavan Ferrarilla myös kaudella 1998. Michael Schumacher sai 5 000 dollaria sakkoa ajettuaan edellisen kilpailun, Saksan Grand Prix'n, harjoituksissa varikolla ylinopeutta. Lisäksi hän sai FIA:lta varoituksen annettuaan keskeyttäneelle Fisichellalle kyydin kilpailun jälkeen. Tapahtuneessa Fisichella oli ollut Schumacher kyydissä auton päällä pitäen tuuletusaukosta kiinni.


title: Unkarin Grand Prix 1997

text: Ferrari ilmoitti tuovansa Michael Schumacherille Unkarin GP:hen uuden, kevyemmän version F310-autosta. Schumacher ei tosin pystynyt käyttämään uutta autoaan kilpailussa, sillä auto rikkoontui sunnuntaiaamun lämmittelyissä.


title: Unkarin Grand Prix 1997

text: Gerhard Bergerin yllettyä edellisessä kilpailussa voittoon palattuaan juuri sairauslomalta, oli häneltä lupa odottaa menestystä myös Unkarista. Molemmat Williamsit olivat viime kilpailussa keskeyttäneet, joten heidän oli mestaruustaistelun kannalta pienoinen pakko onnistua kilpailussa. Suuria odotuksia oli myös Prostin Jarno Trullilla, joka oli kaksi viikkoa ennen saavuttanut ensimmäiset MM-pisteensä. Myös Mika Häkkisen kausi alkoi näyttävän kulkeutua parempaan suuntaan hänen saavutettua kolmannen sijan Saksassa.


title: Unkarin Grand Prix 1997

text: Hallitsevan maailmanmestarin Damon Hillin kausi oli muutaman viime kilpailun aikana päässyt jotenkuten käyntiin, sillä hän oli ajanut neljässä edellisessä kilpailussa maaliin. Pisteitä hän tosin oli saanut viimeksi Britannian Grand Prix'sta, josta oli jo kaksi kilpailua aikaa.


title: Unkarin Grand Prix 1997

text:
Unkarin GP-viikonloppu alkoi tavanomaisesti perjantaina, 8. elokuuta 1997, ensimmäisellä vapaiden harjoitusten jaksolla.
Perjantaina ajettiin kaksi harjoitusjaksoa, klo 11.00–12.00 ja 13.00–14.00. Tuloksissa on molemmat harjoitusjaksot yhdistettynä.


title: Unkarin Grand Prix 1997

text: Harjoitusten nopeimman kierroksen ajoi Ferrarin Michael Schumacher, joka oli runsaat kaksi sekunnin kymmenystä toiseksi nopeinta David Coulthardia nopeampi. Bridgestonen renkaita käyttäneet Prostin Jarno Trulli, Arrowsin Damon Hill ja Stewartin Rubens Barrichello ylsivät lämpimän sään avustuksella korkealle. Bridgestonen renkaat osoittautuivat toimiviksi juuri lämpimissä olosuhteissa. Trulli kertoi auton olleen ajettavuudeltaan hyvä, vaikka hän pyörähtikin kaksi kertaa mutkassa numero 2. Hänen tallikaverinsa Shinji Nakano valitti jarruongelmista.


title: Unkarin Grand Prix 1997

text: Damon Hill ajoi vain yhden nopean kierroksen ja oli harjoitusten viidenneksi nopein.


title: Unkarin Grand Prix 1997

text: Lauantain harjoitusjakso ajettiin lauantai-aamulla 9. elokuuta ennen aika-ajoja.


title: Unkarin Grand Prix 1997

text: Lauantain harjoitusjakson kärjessä olivat molemmat Williamsit ja McLarenit. Edellisten harjoitusten ykkönen, Michael Schumacher, jäi kärkiajasta hieman yli kuusi kymmenystä. Jälleen Trulli ylsi yllättävän korkealle, tällä kertaa kuudenneksi. Hän oli ainoa kymmenen parhaan joukossa ollut Bridgestonen renkailla ajava kuljettaja.


title: Unkarin Grand Prix 1997

text: Harjoituksissa ei merkittäviä yllätyksiä tapahtunut.


title: Unkarin Grand Prix 1997

text: Unkarin Grand Prix'n aika-ajot ajettiin kilpailua edeltäneenä päivänä lauantaina 9. elokuuta 1997.


title: Unkarin Grand Prix 1997

text: Lämpötila oli aika-ajojen alussa noin 35 °C, mutta se laski nopeasti ensimmäisen varttitunnin aikana.


title: Unkarin Grand Prix 1997

text: Nopeimman ajan ajoi Ferrarin Michael Schumacher, joka näin saavutti paalupaikan. Paalupaikka oli Schumacherin uran 17:s ja kauden kolmas. Schumacher kuitenkin myönsi tehneensä kierroksellaan pienen virheen, mutta aika oli kuitenkin riittävän hyvä paalupaikkaan. Aika-ajojen suurin yllätys oli Arrows-kuljettaja Damon Hillin kolmas sija, sillä Hill ei ollut koko kaudella yltänyt aika-ajoissa yhdeksättä sijaa korkeammalle. Nopea vauhti oli pitkälti Arrows A18 -auton ja Bridgestonen renkaiden loistavan toimivuuden ansioita, sillä Hungaroring on luonteeltaan sellainen rata, että siellä ei hevosvoimilla ole niin suurta merkitystä kuin toimivalla kokonaisuudella.


title: Unkarin Grand Prix 1997

text: Jacques Villeneuve oli koko ajan lähellä Schumacherin aikoja, mutta kovasta yrittämisestä huolimatta hän jäi Schumacherin kärkiajasta 0,187 sekuntia. Kanadalainen ajoi kolmannella nopealla kierroksellaan dramaattisesti ulos, mutta selvisi ilman vammoja. Villeneuve kertoi vain ajaneensa mutkaan liian lujaa, mutta auto ei kääntynytkään. Villeneuve oli kyseisellä kierroksella juuri alittanut Schumacherin sektoriajan, joten ulosajo tuli Villeneuven kannalta huonoon paikkaan.


title: Unkarin Grand Prix 1997

text: Villeneuven tallikaveri Heinz-Harald Frentzen teki mielenkiintoisen valinnan, kun hän päätti ajaa viikonloppuna kovemmalla Goodyearin rengasseoksella kuin Villeneuve. Oli tiedossa, että tästä olisi haittaa aika-ajoissa, mutta siitä saattaisi olla hyötyä kilpailussa. Oikeiden renkaiden valinta oli vaikeaa, koska renkaiden toimivuus on pitkälti riippuvainen lämpötilasta, eikä kilpailun lämpötilasta voi koskaan etukäteen olla täysin varma. Frentzen itse kertoi valinneensa renkaat vain kilpailua ajatellen. Hän onnistui kuitenkin ajamaan aika-ajoissa kuudenneksi.


title: Unkarin Grand Prix 1997

text: Benettonin Gerhard Bergerillä ja McLarenin David Coulthardilla aika-ajot eivät sujuneet parhaalla mahdollisella tavalla. Coulthardin auton vaihdelaatikkoon iski sähkövika, minkä takia auto pyörähti skottikuljettajan ajaessa nopeaa kierrostaan. Loistavasti sujuneen edellisen kilpailun, Saksan Grand Prix'n, jälkeen Berger oli taas vaikeuksissa. Edellisen kilpailun voittaja pyörähti nopealla kierroksellaan, eikä hän sen jälkeen ehtinyt vara-autoonsa viimeistä nopeaa vetoa varten.


title: Unkarin Grand Prix 1997

text: Sauberin Johnny Herbert ja Stewartin Rubens Barrichello ajoivat sekunnin tuhannesosalleen saman ajan, 1.16,138, mutta koska Herbert ajoi kyseisen ajan ensin, sai hän lähtöruutunsa Barrichellon edeltä.


title: Unkarin Grand Prix 1997

text: Kaikki aika-ajoihin osallistuneet kuljettajat selviytyivät itse kilpailuun alittamalla 107%:n karsinta-ajan, joka tällä kertaa oli 1.19,899.


title: Unkarin Grand Prix 1997

text: Sunnuntaiaamun lämmittelyt osoittautuivat tavallista mielenkiintoisimmiksi. Michael Schumacher ja Villeneuve olivat nopeimmat, mutta Schumacher ajoi ulos, pomppasi reunakivityksestä ja vahingoitti kevyttä autoaan. Schumacherin piti vaihtaa vara-autoonsa. Häkkinen oli harjoituksissa kolmas, mutta auto pysähtyi akkuongelmien takia. Myös tallikaveri Coulthardilla oli ongelmia, mutta moottorinsa kanssa. Benetton ja Jordan jatkoivat ongelmiensa kanssa kamppailemistaan. Harjoitusten suurimmat yllätykset olivat Arrows-tallin Pedro Diniz ja Minardi-tallin Ukyo Katayama, joiden hyvä vauhti yllätti. Brasilialainen oli lämmittelyjen viides ja japanilainen kahdeksas. Muiden kuljettajien osalta tilanne oli samankaltainen kuin edellisen päivän aika-ajoissakin.


title: Unkarin Grand Prix 1997

text: Lämmittelykierrokselle lähdettiin kello 14.00 paikallista aikaa. Itse kilpailu alkoi pari minuuttia myöhemmin. Kaikkien autojen ollessa lähtöruuduissaan alkoivat lähtövalot syttyä yksitellen.


title: Unkarin Grand Prix 1997

text: Kärkiautoista huonoiten lähtö onnistui toisesta ruudusta lähteneeltä Jacques Villeneuvelta, joka putosi Damon Hillin, Eddie Irvinen ja Mika Häkkisen taakse. Ensimmäiseen mutkaan tultaessa kolmannesta ruudusta lähtenyt Hill oli melko lähellä ohittaa paalupaikkamies Michael Schumacherin. Ensimmäisessä mutkassa tanskalainen Stewart-kuljettaja Jan Magnussen ja italialainen Sauber-kuljettaja Gianni Morbidelli ajoivat ulos hiekalle, mutta molemmat kuljettajat pystyivät jatkamaan matkaansa ilman suurempia vahinkoja. Häkkinen yritti päästä Irvinesta toisessa mutkassa ulkokautta ohitse, mutta ei kuitenkaan siinä onnistunut. Kolmantena ajanut Irvine yritti päästä Hillistä ohi. Brittiläisten taistelun myötä kärjessä ajanut Schumacher sai kasvatettua etumatkaansa muihin. Ensimmäisen kierroksen päätyttyä oli tilanne kärjen osalta seuraava: Schumacher, Hill, Irvine, Häkkinen, Villeneuve, Heinz-Harald Frentzen.


title: Unkarin Grand Prix 1997

text: Ensimmäisellä kierroksella ulkona käynyt Magnussen tuli käymään varikolla. Hänen autonsa etusiipi vaihdettiin. Häkkinen haastoi kolmantena ajanutta Irvinea toisen kierroksen alussa, mutta ohitusyritys ei tuottanut tulosta. Häkkinen kuitenkin pysyi hyvin Ferrari-kuljettajan perässä, eikä ero päässyt kasvamaan kovinkaan suureksi.


title: Unkarin Grand Prix 1997

text: Hill saavutti Schumacheria melkoista vauhtia. Yhtenä syynä hitaaseen vauhtiin oli se, että Schumacher ajoi kilpailua vara-autollaan, koska hän romutti varsinaisen autonsa aamun harjoituksissa, joten hänellä otti oman aikansa tottua autoon. Pääsyy Schumacherin hitaaseen vauhtiin kuitenkin oli se, että molempien Ferrari-autojen renkaat kuluivat todella nopeasti. Hill oli ajanut koko viikonlopun hyvin ja hänen renkaansa toimivat hyvin, joten häneltä odotettiin myös hyvää kilpailua. Lisäksi hänen kaksi edellistä kilpailuaan olivat sujuneet paremmin kuin kauden ensimmäiset kilpailut.


title: Unkarin Grand Prix 1997

text:
Viiden ajetun kierroksen jälkeen ero Schumacherin ja Hillin välillä oli enää vain noin puoli sekuntia, kun se edellisen kierroksen päätteeksi oli yli sekunnin. Hill oli siis onnistunut puolittamaan eron yhden kierroksen aikana. Pian Hill oli aivan koko ajan Schumacherin perässä kiinni. Jännitystä ei tilanteesta todellakaan puuttunut, sillä oli aika mielenkiintoinen tilanne, että Arrows ja Ferrari taistelivat kärkipaikasta. Häkkinen onnistui ohittamaan Irvinen, ja saman kierroksen toisessa mutkassa myös Villeneuve onnistui ohittamaan ulkokautta hänet. Eikä aikaakaan, kun myös Frentzen tuli hänestä ohi. Kierroksen päätteeksi Irvine meni tekemään ensimmäisen varikkopysähdyksensä. Pysähdys oli normaalin pituinen, sillä se kesti runsaat 7 sekuntia. Samalla kierroksella myös Morbidelli tuli varikolle. Hänen pysähdyksensä ei mennyt aivan niin kuin piti, sillä pysähdys kesti todella kauan.
Hill oli kauan aivan Schumacherin takasiivessä kiinni, mutta ei päässyt hänestä ohi. Niinpä takaa tulleet saavuttivat heitä. Pian kolmantena ajanut Häkkinen oli vain alle kahden sekunnin päässä kärjestä. Schumacher oli selvästi "tulppana" Hillille, joka olisi selvästi päässyt ajamaan nopeampia kierrosaikoja. Radan keskivaiheilla neljä kärkiautoa ajelivat tiiviissä jonossa, eikä kukaan päässyt kenestäkään ohitse. Kymmenennen kierroksen alkaessa Hill yritti ensimmäisessä mutkassa päästä Schumacherista ohi tulemalla tämän viereen, mutta tilaa ohitukselle ei löytynyt. Seuraavalla kierroksella eli kierroksella 11 Hill yritti samassa paikassa ohitusta. Hill oli tällä kertaa pääsuoran alkaessa paljon lähempänä Schumacheria kuin viimeksi, joten hän sai paremman imun ja pääsi Schumacherista sisäkautta ohi. Schumacher yritti estää ohituksen peittämällä sisäreunan, mutta Hill pääsi kuin pääsikin hänestä ohi. Hillin ohitus Schumacherista on yksi kuuluisista Schumacher–Hill-taisteluista. Välittömästi ohituksen jälkeen Hill alkoi kasvattaa eroa muihin kuljettajiin, jotka jäivät Schumacherin taakse.


title: Unkarin Grand Prix 1997

text: Kierroksen 12 päätteeksi Häkkinen oli aivan Schumin perässä kiinni, ja yritti haastaa tämän kierroksen 13 alussa, mutta ohitus jäi vain yritykseksi. Hyvää kilpailua ajaneen Häkkisen kilpaileminen jäi valitettavasti kuitenkin kesken, kun heti ohitusyrityksen jälkeen auton vauhti hiipui hydrauliikkaongelmien takia, ja hän joutui pysähtymään radan varteen. Mikan autosta oli pari kierrosta ennen tuprahdellut jotain, mikä enteili tulevasta keskeytyksestä. Keskeytyksen myötä Villeneuve nousi kolmanneksi. Kierroksen 14 alussa myös Villeneuve ohitti Schumin. Kierroksen päätteeksi Schumacher ajoi varikolle. Hänen renkaansa olivat todellakin vaihdon tarpeessa, sillä ne olivat todella kuluneet. Itse pysähdys oli nopea, sillä se kesti vain 6,0 sekuntia.


title: Unkarin Grand Prix 1997

text: Hill kasvatti eroa Villeneuveen jatkuvasti. Tilanne oli suorastaan uskomaton, sillä oli ihme, että melko huono Arrows-auto oli nopeampi kuin mestaruudesta tosissaan taistellut Williams-auto. Ero miesten välillä kierroksen 15 päätteeksi oli jo lähes 8 sekuntia. Ero kuitenkin putosi pian noin viiteen sekuntiin, ja siitä pian noin neljään sekuntiin. Kierroksen 19 päätteeksi Hill ohitti tallikaverinsa Pedro Dinizin kierroksella. Diniz ajoi sillä hetkellä sijalla 19, joten tallikaverusten välillä oli melkoinen ero. Hillin matkantekoa hidastivat kierroksella ohitettavat, jotka eivät aluksi meinanneet tajuta, että Arrowsin auto ohittaisi heidät kierroksella. Ero Villeneuveen oli enää alle kolme sekuntia. Hillin tallikaveri Diniz jäi kuitenkin hidastamaan takaa tulleita Williams-kuljettajia, minkä seurauksena ero Hillin ja Villeneuven välillä kasvoi taas jonkin verran.


title: Unkarin Grand Prix 1997

text: Kierroksella 23 varikkopysähdyksen ja pienoisten ongelmien myötä kauas kärjestä pudonnut Michael Schumacher onnistui yhdessä Shinji Nakanon kanssa ohittamaan Benetton-tallin Jean Alesin. Alesi ajoi nurmikolle mutkassa numero kolme, minkä takia ohitus hänestä oli helppo.


title: Unkarin Grand Prix 1997

text: Kierroksen 24 päätteeksi toisella sijalla ajanut Villeneuve tuli tekemään ensimmäisen varikkopysähdyksensä. Pysähdys kesti yli kymmenen sekuntia, joten ero Hilliin kasvoi huomattavasti. Samalla kierroksella myös Coulthard tuli varikolle. Hänen pysähdyksensä kesti runsaat 7 sekuntia. Seuraavalla kierroksella Hill tuli tekemän oman pysähdyksensä. Oli Arrowsin ja Hillin kannalta todella tärkeää, että pysähdys onnistuisi, sillä vastaavanlainen tilanne tallilla oli todella harvinainen. Pysähdys kesti 8,9 sekuntia, joten se oli noin kaksi sekuntia nopeampi kuin Villeneuven. Kärkeen siirtyi Frentzen, joka ei vielä omaa pysähdystään ollut tehnyt. Frentzen hyötyi auton keveydestä, ja ajoikin kierros toisensa jälkeen kilpailun nopeimpia kierrosaikoja.


title: Unkarin Grand Prix 1997

text: Kierroksen 29 alussa Frentzenin auton perästä tuli valtava tulilieska. Ennen tapahtunutta Frentzenin autosta oli irronnut polttoaineensyöttöluukusta jokin osa. Luukusta pääsi roiskumaan polttoainetta kuumien pakoputkien päälle, minkä takia polttoaine syttyi tuleen. Lieska näkyi vain hetken, minkä jälkeen auton pakoputkista alkoi pikkuhiljaa tupruta savua. Kummaa kyllä, auton vauhti ei näyttänyt kärsivän tilanteesta yhtään. Saman kierroksen aikana auton perästä tuli taas valtava tulilieska, ja Frentzen ajoi varikolle. Frentzen joutui keskeyttämään kilpailunsa varikolle. Pääsyy keskeytykseen oli, että autoa ei voitu tankata, koska polttoaineensyöttöluukku oli vahingoittunut.


title: Unkarin Grand Prix 1997

text: Kärjessä ajanut Hill kasvatti eroaan jatkuvasti Villeneuveen, joka ajoi toisena. Ero oli 36:n ajetun kierroksen jälkeen noin 12 sekuntia, kun taas 39:n ajetun kierroksen jälkeen se oli 17 sekuntia. Keskeytysten ja taktiikanmuutoksen ansiosta Michael Schumacher oli onnistunut nousemaan viidenneksi Johnny Herbertin taakse ja Giancarlo Fisichellan edelle. Schumacher kuitenkin hidasti Fisichellan vauhtia, ja Fisichella yritti ohitusta muutamaan otteeseen. Kierroksen 41 lopussa Fisichella oli aivan Schumin perässä kiinni ja yritti ohitusta sisäkautta suoran lopussa. Schumacher kuitenkin niin sanotusti "sulki oven" ja ohitus jäi vain yritykseksi. Fisichella oli radan likaisella puolella, minkä takia renkaiden ja radan välinen pito heikkeni. Tämän seurauksena Fisichella pyörähti, ajautui nurmikolle, sammutti autonsa ja keskeytti. Noustuaan autosta Fisichella oli silmin nähden todella pettynyt virheeseensä.


title: Unkarin Grand Prix 1997

text: Coulthard ja Villeneuve kävivät kovaa taistelua toisesta sijasta, mutta Coulthard ei pystynyt ohittamaan häntä. Coulthard tuli tekemään toista varikkopysähdystään kierroksen 50 päätteeksi. Pysähdys kesti 7,0 sekuntia. Coulthardin olisi nyt ajettava kovia kierrosaikoja pystyäkseen ohittamaan Villeneuven tämän tullessa varikolle. Seuraavalla kierroksella Hill tuli tekemään toista ja viimeistä pysähdystään. Pysähdys oli melko nopea, mutta lähdön kanssa oli hieman ongelmia. Samalla kierroksella myös Villeneuve tuli varikolle. Pysähdys kesti 7,3 sekuntia, joten se oli kolme kymmenystä Coulthardin pysähdystä hitaampi. Kun Villeneuve poistui varikolta, oli Coulthard tullut hänestä jo autonmitan verran ohi, mutta koska Coulthard oli mutkan ulkoreunassa, pääsi Villeneuve sisäkautta ohi. Varikkokäyntien myötä ero Hillin ja Villeneuven välillä oli jo lähes puoli minuuttia.


title: Unkarin Grand Prix 1997

text: Michael Schumacher ajoi viidennellä sijalla takanaan pikkuveli Ralf Schumacher, Nakano ja Irvine. Schumi oli jälleen tulppana, mutta kukaan ei päässyt hänestä ohi. Ralf yritti muutamaan otteeseen ohitusta, mutta ei siinä kuitenkaan onnistunut. Irvine tosin ohitti Nakanon kierroksen 65 alussa.


title: Unkarin Grand Prix 1997

text: Kun 65 kierrosta oli ajettu, johti Hill Villeneuvea jo puolella minuutilla. Villeneuven vauhti oli hidasta, koska hän joutui taistelemaan Coulthardia vastaan. Samalla kierroksella eli kierroksella 66 Coulthardin autoon tuli sähköongelmia, joten hän joutui keskeytymään. Päivä oli McLaren-tallille suorastaan surkea, sillä molemmat autot keskeyttivät hyviltä sijoilta.


title: Unkarin Grand Prix 1997

text: Samalla oikeastaan kenenkään huomaamatta Sauberin Johnny Herbert oli noussut jo kolmanneksi.


title: Unkarin Grand Prix 1997

text: Vain muutama kierros ennen maalia tuli tieto, että Hill oli radion kautta sanonut varikkoväelleen, että hänellä oli kaasun kanssa ongelmia. Ongelmia oli myös vaihteissa, ja Hillin vauhti hidastui heti huomattavasti. Vaihteiston hajottua päälle jäi pieni vaihde, jonka takia Hill joutui rullailemaan hitaalla vauhdilla. Hänen kierrosaikansa olivat kymmenen sekuntia hitaammat kuin Villeneuven, joten Villeneuve saavutti häntä mielettömällä vauhdilla.


title: Unkarin Grand Prix 1997

text: Viimeisen kierroksen alkaessa Gerhard Berger oli juuri ohittanut Hillin, mutta Hill johti yhä, koska Berger oli ohitettu kierroksella aikaisemmin. Villeneuve oli jo todella lähellä, eikä Hillillä ollut mitään mahdollisuutta pitää häntä takanaan. Villeneuve ohitti Hillin radan kolmannessa mutkassa puoliksi nurmikon kautta. Villeneuve ajoi kilpailun voittoon ja Hill sijoittui toiseksi noin yhdeksän sekunnin päähän Villeneuvestä. Villeneuve vitsaili kilpailun jälkeisessä lehdistötilaisuudessa hänen autonsa toimineen melko hyvin ruoholla. Hillin tunteet kilpailun jälkeen olivat ristiriitaiset, sillä voitto meni viimeisellä kierroksella sivu suun, mutta hän sijoittui kaikesta huolimatta loistavasti toiseksi. Viimeisellä kierroksella saatiin lisää keskeyttäneitä, kun Irvine keskeytti Nakanon törmättyä hänen peräänsä.Kilpailun jälkeen moni uutisoi Damon Hillin olleen kilpailun moraalinen voittaja, vaikka jäikin toiseksi. Varsinkin Hillin kannattajien mielestä Hillin olisi kuulunut voittaa kilpailu. Täytyy kuitenkin muistaa, että moni Hillin kannattaja toivoi mieluummin Villeneuven kuin Schumacherin voittavan mestaruuden kyseisellä kaudella, koska sympatioita Schumacheria kohtaan ei hirveästi ollut kauden 1994 Australian kilpailun takia. Jos Hill olisi voittanut kilpailun ja Villeneuve olisi ajanut toiseksi, olisi Villeneuve saanut kurottua Schumacherin piste-etumatkaa vain kolmella pisteellä kiinni, kun hän voitollaan kuroi etumatkaa seitsemällä pisteellä. Mestaruustaiston kannalta Villeneuven voitto oli merkittävä.